Mikko Myllylahti Autojen kuumat moottorit kotiinpaluun jälkeen - Kiiltomato.net\nAjan kuvia: autojen kuumat moottorit\nVäinö Kirstinä, 27.3.2004\nMikko Myllylahti: Autojen kuumat moottorit kotiinpaluun jälkeen s., Savukeidas 2003\nKun Matti Paavilainen kirjoitti 1968 artikkelinsa ”Fragmentteja lyriikan menetelmistä” teoksessa Kirjoittajan työt, hän pani merkille muutamia sellaisia asioita, jotka tulivat mieleeni, kun luin aivan nuoren lyyrikon Mikko Myllylahden esikoisteosta Autojen kuumat moottorit kotiinpaluun jälkeen.\nPaavilainen kirjoitti: ”Viime vuosikymmenen aikana painotettiin usein niin kutsuttujen nopeiden assosiaatioiden merkitystä. Saattomielteistä kehittyi metodi, joka pystyi yhdistämään etäisiä elementtejä tietyiksi kokonaisuuksiksi. Tämä merkitsi runon kohdalla suunnatonta vapautumista, jonka vaikutukset näkyvät yhä niin rytmin ja muodon kuin ajattelunkin entistä suurempina liikkumismahdollisuuksina.”\nPaavilainen sanoi, että 50-luku kaihtoi kantaa ottavaa yleisten asioiden käsittelyä. Kuitenkin hän piti selvänä, että tämä ennakoi ”aikaa, jolloin maailman kokoinen problematiikka astuisi itsekohtaisen elämystutkistelun rinnalle”. Hän arveli, että sitä myöden kuin runous avautuu maailmalle, se joutuu ottamaan vastaan kielen koko rikkauden. Perinteiset symbolit kuten puut, vedet ja linnut joutuvat päästämään rinnalleen koko joukon muuta materiaalia. Hän huomasi, että kirjallisuuden kehitys on Suomessa sidoksissa niihin muutoksiin, jotka agraarisen yhteiskunnan vaihtuminen voittopuolisesti kaupunkilaisvaltaiseksi teollisuusyhteiskunnaksi aiheuttaa.\nJuuri tällä kohden tuli mieleeni Mikko Myllylahden lyriikka ja hänen teoksensa nimi Autojen kuumat moottorit kotiinpaluun jälkeen. Eletään päivän aikaa, jona työssäkävijät ovat iltasella palanneet koteihinsa. Siksi moottorit ovat vielä käytöstä kuumentuneita.\nMyllylahti on ottanut nimen teokselleen kokoelman viimeisestä runosta, jonka pitkä nimi on niin ikään tuo sama pitkä maaginen sanajono ”Autojen kuumat moottorit kotiinpaluun jälkeen”. Eletään kaupunkiympäristössä, teollistunut yhteiskunta koneineen ja kuumine moottoreineen näkyy ja tuntuu.\nPaavilaisen kuvailema kirjoitustapa, joka pohjautuu vapaaseen assosiointiin, on saanut tunnetuimman teoreetikkonsa André Bretonista, joka ystävineen käytti tästä kirjoittamistavasta nimitystä automaattikirjoitus. Nykyisin näkyy vastaavaa menetelmää suositeltavan jopa asiakirjoittajillekin, joiden työ on seisahtunut tai ei ole päässyt alkamaan. Tätä nimitetään vapaaksi kirjoittamiseksi vastakohtana rationaalisesti jäsennellylle ja vaiheittain loogisesti etenevälle työskentelylle.\nKun J. H. Erkon kirjoituskilpailun raati esitteli kunniamaininnan saanutta nuorta lyyrikkoa, se lausui: ”Mikko Myllylahti on verbaalinen lahjakkuus, jonka kieli ryöppyää ja assosioi villinä ja metaforisena, laajoin liikkein. Kuria ja pelkistystä toivoisi joskus, mutta runojen haltioituneisuus riemastuttaa ja poikkeaa kilpailutöiden valtavirrasta.”\nNuoren runoilija Myllylahden kustantaja on niin ikään nuori, vuonna 2001 perustettu turkulainen kustannusyhtiö Savukeidas. Se on teettänyt värikkäät ja mielenkiintoiset kannet tähän kokoelmaan.\nKansikuvana on käytetty maalari Claude Monet´n kaupunkinäkymää Pariisista. Siinä liehuu etualalla juovikas lippu tuulessa. Taustalla lepattaa vielä kaksi Ranskan trikoloria. Syntyy liikkeen vaikutelma, pilvet näyttävät maalatun ajelehtimassa tuulen myötä.\nKirjan takakannessa liehuu ylhäällä Yhdysvaltain lippu, jossa on kuivuneen veren värisiä tahroja. Sen alapuolella hymyilee suuret mustat silmälasit päässään Mikko Myllylahti. Kuvateksti kertoo, että hän on Torniossa 1980 syntynyt ja sieltä Turkuun ”ajautunut” runoilija ja elokuvataiteen opiskelija. Hänen runojaan on julkaistu mm. MotMotissa ja Reviirissä. Hän on saanut J. H. Erkon kilpailussa kunniamaininnan. Takakannessa näkyy 50-lukulaisen auton keula harmaana varjomaisen ohuena kuvana. Se on ilmeinen viittaus teoksen nimeen, jossa mainitaan autojen kuumat moottorit.\nVeren (ja ehkä savunkin) tahrima Yhdysvaltain lippu antaisi odottaa, että myös kokoelmassa mainittaisiin jotain tästä asiasta. Jotain Amerikasta tuleekin esiin nimirunossa, jonka kertoja toteaa aluksi, että on ilta – ”aurinko kuolee taivaalla”– ja että hän istuu bussissa kauppatorilla. Sen jälkeen tulee vielä muistumia matkoilta, imperfektissä kertoja mainitsee: ”matkalla rannikolle näimme maantielle liiskaantuneen koiranraadon”.\nEsiin nousee tulee temaattisesti yksilöllinen aihelma, tyttö istuu ravintolan ikkunassa, hän on rakkauden saavuttamaton kohde, hiukset kuin säkeet. Riviä myöhemmin kuitenkin tulee kylmäävä huomautus: ”rakkautta ei ole olemassa”. Kertojaminä näkee unta ja muistelee, miten hän on katsellut ”sinua vuoteessa kuin huokaavaan multaan uponnutta enkeliä”\nVihdoin pääsemme Yhdysvaltoihin runon seuraavissa säkeissä:\n”kaupungin ilma näyttää maksoittuneelta, amerikkaa ei ole olemassa\non vain kirjailijoiden valheet ja autojen kuumat moottorit kotiinpaluun jälkeen\nnousen bussit kävelen kadulla puistoon pään sisällä repaleiset apollon kasvot\nkämmenissä hyväilyn hiertämiä haavoja, muistoja kuin polarisaatiokuvia”\nMyllylahti on siis elokuvataiteen opiskelija. Sen kanssa käy hyvin yksiin, että hänen runonsa onkin hyvin kuvallista.\nQuintus Horatius Flaccus kirjoitti: ”ut pictura poesis”, runo on kuin maalaus. Ilmeisesti Horatius tunsi kreikkalaista runoilijaa Simonidesta, jonka lausumaa on latinaksi siteerattu muodossa ”Poema pictura loquens, pictura poema silens” (Runo on puhuva maalaus, maalaus äänetön runo). Lähteeni on tässä Yrjö Hosiaisluoman Kirjallisuuden sanakirja.\nMillainen kuva Myllylahden runo on? Lähinnä rajuotteisesti leikattua filmiä voisi käyttää vertauskohtana. Teoksessa on paljon nopeita siirtymiä, jotka yhtyneinä moniin arvoituksellisiin ilmaisuihin jättävät lukijalle runsaasti tehtävää. Osa erisnimistä on kirjoitettu isolla, osa pienellä kirjaimella, myös sellaisissa runoissa, joita välimerkkejä ja isoja kirjaimia muuten käytetään perinteiseenkin tapaan. Aina ei teksti virtaa välimerkeittä.\nOikku ja vapaus ohjaavat tämän kirjoittajan sormia kynän varressa ja tietokoneen näppäimistöllä. Täysin looginen ei ole hänen runonsa struktuuri, onhan muutakin kuin muodollista logiikkaa, on unen logiikkaa. Maisemat, joita kuvataan, ovat häivähteleviä, näyttämöt vaihtelevat. Yksi kokoelman sikermistä on nimeltään ”Albuquerque”, ja myös nimi Meksikonlahti vilahtaa.\nMarkku Paasosen termiä lainatakseni minusta näyttää siltä, että tämä kirjoitus on puoliautomaattista. Teksti suoltuu tai virtaa itsestään, mutta kirjoittaja sentään tähtää ja painaa liipaisinta, niin että teksti lähtee alkuun.\nSanat virtaavat virtaavassa maailmassa on erään virolaisen runoantologian nimi. Myös Myllylahden sanat virtaavat. Lukija kohtaa paikoin outoja asioita, esimerkiksi sivulla 52 ”puinen tuuli kulkee laaksossa /ja hipaisee pilviä kuin alpaa”. Sananvalinta ”puinen” yllättää. Myös ”alpa” jää arvoitukseksi; pohdiskelen, voisiko tämä tarkoittaa albaa, valkeata messupaitaa. Pilvethän ovat useasti valkoisia.\nUskon, että tämän kokoelman tekijä on kyllä tietoinen tekniikastaan ja pikku trikeistään, niin kuin väärin kirjoitetuista nimistä, siitä että hän näyttää stilisoitua maailmaa. Yhden runon nimi on ”Roskia negatiivissa”.\nMyllylahti panee tarkoituksellisesti merkitykset huojumaan. Tätä pyrkimystä palvelevat myös nopeat leikkaukset, kun eri lauseiden rajapinnat kohtaavat rivinylityksissä siten, ettei aina ole varmaa, mihin yhteyteen mikin osa kuuluu. Tämä kirjoitustyyli luo unenomaista maailmaa, jossa näyttämöt ja näkymät nopeasti vaihtuvat, kun esimerkiksi muistikuvat palaavat menneisyydestä.\nMyllymäkeä voisin sovittaa osaksi Turun koulukuntaa. Siihen kuuluu joukko nuoria kirjailijoita, joiden tradition takana ovat vanhat undergroundin edustajat Jarkko Laine ja Markku Into ja vielä vanhemmat turkulaiset surrealistit kuten maalari Otto Mäkilä. Nykyisestä Turun kirjailijoiden koulukunnasta voinee yleisesti sanoa, että sen jäsenet esiintyvät monesti mikrofonin ääressä. Myllylahti näkyy jo osallistuneen muutamiin runoiltoihin. Hänen nimensä mainitaan myös Kuhmon musiikkijuhlien ensi kesän ohjelmassa runojen esittäjänä.\nTurun lyyrikoiden uusin sukupolvi on lukenut amerikkalaista Charles Bukowskia, joka kirjoittaa puheenomaisia runoja viinasta ja naisista. Ravintolavaunu, trattoria ja kapakat, viinan tuoksu, tupakka, sikarit, savukkeet, olut, viini, konjakinpolttama tiski kuuluvat Myllylahden runomaailman rekvisiittaan. Ne ovat samaa modernia maailmaa kuin koneet, rattaat, junat, motellit. Tämän runon universumi on vaelluksen ja jatkuvan liikkeelläolon maailma. Paljon asioita tapahtuu ja sattuu, eivätkä kaikki asiat voi olla hallinnassa. Siitä syntyy myös omaa huumoriaan, kuin Charlie Chaplinin kohelluksesta, aika ajoin karskia ja ajoin surumielistäkin.\nKaikkinensa Myllylahden esikoinen on mielenkiintoinen ja persoonallinen runokokoelma, modernismin sitä lajia, jonka juuret menevät Rimbaudiin ja surrealismiin.\nLisätietoa internetissä Kaskas: Mikko Myllylahti


Kun pelkää että kuolee ja sitten ettei kuolekaan - Queen of Everything\nHoosiann-aaaa Daa-vi-din poi-ka, kii-iiii-tee-eeet-ty ol-koon häääääään… Munuaiset huutaa hoosiannaa ja virtsatiehyet viheltää kuin viimeistä päivää.\nViime viikolla tiistaina sain töissä kesken päivää kauhean kipukohtauksen jota ensin luulin vatsataudiksi, sitten ruokamyrkytykseksi, sitten tulehtuneeksi umpilisäkkeeksi tai jopa puhjenneeksi sellaiseksi, tai munasarjoissa räjähtäneeksi kystaksi. Epäilin myös kohtuni roikkuvan puoliksi ulkona, munuais-altaiden olevan tulessa ja suolistossa vaanivan hirveän syövän. Kivut olivat kaunistelematta helvetilliset ja lähes tapoin itseni ajaessani 120km/h moottoritietä pitkin kotiin, samalla itkien, kirkuen ja huutaen, etupenkillä tajunnan rajamailla riekkuen.\nKivut oikealla alaselässä olivat jumalattomat, muistuttivat kuukautiskipuja mutta potenssiin sata. Myös etupuolelta särki ja tuntui kuin munasarja poksahtaisi hetkenä minä hyvänsä. Manaaja-leffasta tutut elementit olivat hyvin läsnä niissä fiiliksissä kun tärisin, vapisin, kylmää hikeä pukkasi, olin naama valkoisena, voin rajusti pahoin kuitenkaan oksentamatta ja samalla rääyin henkihieverissä hirveiden selän puolen kouristusten ja kramppien vallassa. Pissattuani jotain vereltä näyttävää totesin ettei tämä ehkä hoidu pienellä levolla, ja varasin ajan Mehiläiseen.\nSiellä tutkittiin ja mietittiin, otettiin kokeita ja käytiin useita erilaisia vaihtoehtoja läpi. Virtsassa oli verta mutta muuten testit näyttivät aika normaaleilta. Kohdun ulkopuolinen raskaus? Ei ollut. Kuvattiin endokrinologin toimesta kohtu ja munasarjat jos olisi ollut puhjennut kysta munasarjoissa? Ei ollut. Lihaskipuako sitten, vai olisiko virtsakivi? No ehkä jotain sinnepäin mutta ei kuitenkaan, kun ei munuaisetkaan arasta ja hyppytestistäkin pääsin läpi kirkkain paperein. Kehoitus mennä sairaalaan jos vaiva uusiutuu ja loppuviikko sairaslomaa.\nParin päivän päästä tunsinkin itseni taas terveeksi, ja viikko meni hyvin, eiliseen asti.\nTorstaina töistä lähtöä tehdessä alkoi taas oikeanpuoleista alaselkää/lannerankaa särkemään, ja vähän umpilisäkkeen kohdaltakin juili. Koko päivän olin jo hypännyt vessassa 30-60min välein pissalla, mutta aika laihalla tuloksella. Jotain outoa oli meneillään. Matkaan päästyäni ja motarille suunnattuani kohtaus oli täysillä päällä. Ei muuta kuin soittoa miehelle, nyt lähtee henki. Sairaalaan ja vähän helvetin äkkiä!\nSiellä sitten menikin eilinen ilta, kipupiikkiä pyllyyn ja kasa lääkkeitä kitusiin. Perjantaina aamulla uudelleen sairaalaan, ja rapiat yhdeksän tuntia siinä menikin. Otettiin tietokonetomografiaa eli viipalekuvia ja röntgeniä, virtsakoetta ja vertakin valutettiin putkiloihin. Kuvat kertoivat sisälmyksieni tilan. Ei kasvaimia, ei syöpää, ei luustossa vikaa, ei rakenteellista vikaa missään. Ei laajentuneita imusolmukkeita, eli rinnoista reisiin tämä nainen on terve.\nPaitsi että virtsatiehyissä lymyili uusi asukki. Siellähän oli matkaan lähtenyt 4 x 3mm kokoinen virtsakivi! Siellä se olla möllötti, helvetin tuliin verrattavaa piinaavaa kipua ja kouristelua sekä järjetöntä pahoinvointia aiheuttava kiusanhenki. Lääkkeet sain. Ulos pitäisi tulla, mutta ei ilman tuskaa. Ensi viikolla tutkitaan kiven syntytekijöitä, mutta tutkimattakin veikkaan vahvasti että syyllinen olen minä itse. Nyt todellakin taisi opetus tulla kantapään, tai siis sisäelinten kautta siitä MIKSI PITÄÄ JUODA VETTÄ!\nJuokaa sitä vettä vaikkei tekisi mieli. Tästä lähtien minä juon puhdasta vettä useita litroja päivässä, colajuomat ja muut tulkoon siihen päälle. Tyhmästä päästä kärsii koko kroppa. Olisi pitänyt totella miestä ajat sitten. Kyllähän minä tiesin että pitäisi juoda vettä enemmän vaan en juonut. No, sitä saa mitä tilaa. Virtsakivi tuli tällä tilauksella.\nÄlkää olko yhtä tyhmiä kuin minä! Se voit olla myös sinä!\n10 vastausta artikkeliin “Kun pelkää että kuolee ja sitten ettei kuolekaan”\nHui olkoon! Itsellä on ilmojen kylmetessä vähän lässähtänyt tuo veden juominen, mutta tulipahan taas muistutus. Nyt mulla on ihan oikee kauhutarina kerrottavana kavereillekin, jotka ovat kovin laiskoja veden juonnissa :)\nHui olkoon todellakin. Tämä tuskin on ainoa syy ja on mahdollista että jotain muutakin syytä löytyy, mutta itse veikkaan sitä hyvin vahvaksi tekijäksi. Lääkärin kanssakin aiheesta juttelin ja kerroin että veden juominen on mulla tosi vähäistä, ja se sanoi että se tosiaan voi asian selittää (etenkin kun kiviä on vain tuo yksi pieni eikä useita). Kyllä on kivulias opetus, mutta oppiipahan ainakin :D\nSiis hui ihan kamalaa. Toivottavasti paranet pian ja kokonaan.\nKiitti! Joo oli se aika kamalaa, mut ongelma on vain sillo kun se kohtaus tulee, muuten on ihan terve ja normaali olo :) Toivotaan että tulee sieltä pois ilman suurempia tuskia, nyt kyllä juoda lipitän vettä kuin kuolemanjanoinen, heheh.\nAuts! Toivottavasti pian helppaa jos ei ole jo helpannut…\nTodellakin toivon sitä, mut ei nyt kovin hyvältä näytä =/\nAika kamala kokemus! Onneksi ei ”sen vakavampaa” ja syykin selvisi.\nAnnan hyvän vinkin joka hoitaa ja huuhtelee mm. lisämunuaisia ja samalla siis pysyy hyvä nestekierto sekä elektrolyytti-tasapaino yllä ; Suosittelen – (vaikka aamuisin) juomaan ison lasillisen vettä (ei ihan kylmää), johon on lisätty ruususuolaa / Himalajan suolaa. Tarvittaessa harmaa merisuolakin käy mutta ruususuola maistuu mielestäni paremmalta. :) Joinain päivinä suolavesi maistuu aivan sairaan hyvältä, ja joinain päivinä huomaa ettei se maistu ja olen tulkinnut sen niin ettei sitä silloin tarvitsekaan.\nMakuun ehkä joutuu hieman totuttelemaan mutta hyödyt on sitäkin suuremmat. Ja ei, hyvä/laadukas suola ei turvota. ;)\nPs. Jos ei halua jatkuvasti juosta pissalla – huoneenläpöinen vesi imeytyy elimistöön paremmin kun taas kylmä vesi ”tulee läpi” nopeammin…\nMies juo tuon tyyppistä juomaa, soodaa ja sitruunaa siinä on ainakin. Jotain imeytys ym hommia ja elekrolyyttitasapainon takia. Pitää varmaan itsekin aloittaa, se on monesti yrittänyt mua saada juomaan mutten oo juonut. Jos nyt aloitan :)\nKokeile ihmessä! Tuo sitruunahomma on myös älyhyvä ja terveellinen lisä. Aamuisin kuuma vesi + sitruuna + kookosöljy herättää hyvin aineenvaihduntaa, vatsahappoja jne. Sitruunavedellä on monia hyötyjä muutenkin.. Tietty kannattaa pestä hyvin sitruunat jos kuorineen laittaa. :)\nSelvisikö mistä syystä kivi on tullut? Parempaa vointia!\nKivi ei ole vielä tullut ulos joten sitä ei ole saatu analysoitavaksi, ja muita kokeiden tuloksia selvitellään viimeistään lokakuun alussa kun tapaan urologin ja menen jälkitarkastukseen (mikäli siis siihen asti pärjään ja asia hoituu). Saa nyt nähdä. Veden juominen on ainakin lisääntynyt mulla potenssiin sata.


Magneettinen riipus pieni pöllö, jolla isot mustat silmät | MAGNETIX WELLNESS\nSiitä lähtien, kun katselimme tätä isoilla mustilla silmillä olevaa suloista pöllöä, olimme...lisää\nSiitä lähtien, kun katselimme tätä isoilla mustilla silmillä olevaa suloista pöllöä, olimme ihastuneita! Tämä pöllö on luultavasti kaunein tiedon ja viisaiden symboli. Siksi sinun pitäisi pitää se mukanasi joka päivä.\nMagneettinen riipus on valmistettu kiillotetusta jaloteräksestä hienoilla yksityiskohdilla. Takana on hienovaraisesti integroitu neodyymimagneetti. Riipusrenkaan halkaisija on 4,5 mm.\nVoit käyttää tätä hämmästyttävää onnentuojaa tekstiilinauhassa tai linkkiketjussa, jotka tietenkin löydät myös magneettikorujen mallistostamme. Trendi: yhdistä ketjuun monta erillaista riipusta ja luo uusi ilme päivittäin.\nOnnentuoja jokaiseen päivään\nKaunis tiedon ja viisaiden valintojen symboli\nMateriaali: Epoxy, Ruostumaton teräs


27. Valmisruuat — Lempäälän ysy\nSijainti: Pääsivu / Jotain muuta - muuta jotain / 27. Valmisruuat\nKun arki taas hiljalleen alkaa koululaisperheissäkin, elämä on välillä aika kiireistä ja silloin ruuan pitää olla valmista nopeasti. Kaupoissa on tarjolla paljon kaikenlaista, mutta mitä valita, jos ottaa ympäristön huomioon?\nYllättäen pakkaukset ovat elintarvikkeiden ympäristötaakassa hyvin pieni osa, etenkin jos ne kierrätetään kotioloissa asianmukaisesti.\nSuuri energiasyöppö on ruuan lämmitystapa, huonoimpana on tietysti uuni. Valmisruoka on siksi paras lämmittää pannulla tai mikrossa, mikä kuluttaa energiaa vähiten.\nSuurin ympäristökuorma on puolivalmiilla pakasteruuilla, joiden valmistus, jäähdytys ja säilytys sekä uudelleen lämmitys vie matkan varrella paljon energiaa. Kaupan pakastealtaat haukkaavat hurjasti energiaa, ja pakasteiden kulutus kannustaa kauppoja kasvattamaan altaitaan ja siten lisäämään energiankulutusta. Ympäristötietoinen kuluttaja korvaa siksi pakasteen mieluiten toisella tavoin säilytettävällä tuotteella. Toivottavasti ovia ja kansia alkaa ilmestyä nopeaan tahtiin pakastealtaisiin!\nEhkä yllättäen valmis viileäkaapin mikroateria (kenties vielä kasviksista valmistettu) ei ole loppujen lopuksi ympäristön kannalta ihan huono valinta, jos se vielä syödään kokonaan! Hyvä vanha konsti on kuitenkin tehdä kotiruokaa kerralla kunnon satsi ja pakastaa sitä annosastioihin. Tervetuloa arki ja arkiaskareet!


Älymökki on mökkeilyn tulevaisuus - Piha ja mökki\nÄlymökki on mökkeilyn tulevaisuus\nEtusivu » Rakentaminen ja kunnostaminen » Älymökki on mökkeilyn tulevaisuus\nNiin sanotusta älykodista tai älymökistä saattaa ensimmäisenä tulla mieleen mahdollisuus säätää vaikkapa valoja tai äänitunnelmia. Mutta älymökki voi olla paljon muutakin ja sen vaikutukset voivat tuntua jopa lompakossa, hyvällä tavalla.\nLudvig Liljequistin perheen mökki sijaitsee Siuntiossa, noin tunnin matkan päässä kotoa ja on älymökki. Mökillä ollaan viikonloppuna ja aina muutenkin, kun on mahdollisuus. Tosin reunaehtona on jäätilanne eli mökkeilykausi kestää varhaisesta keväästä loppusyksyyn, sillä mökki sijaitsee saaressa.\nMiksi muutitte vapaa-ajan asunnon ”älymökiksi” ja mitä kaikkea älymökki-järjestelmällä voi tehdä?\n− Teimme viime kesänä remonttia mökillä, muun muassa juoksevan veden, ja tuolloin sähkömies ehdotti tätä asiaa meille. Lämmitysmuotona mökillä on patterit ja ilmalämpöpumppu. Pääsyynä oli energiatehokkuus ja mahdollisuus ohjata lämmitystä etänä. Mökkiä on turhaa lämmittää koko ajan, jos siellä ei olla.\nOma mökki ei ole heille ”älykoti” sinänsä, sillä siellä ei harrasteta digitaalisia asioita, vaan kaikkea muuta.\n− Kaikkein parasta mökillä on saaristo itsessään, veneily ja kaikki mereen liittyvä. Mökillä ei ole tarkoitus keskittyä Ipadeihin ja sähköpostiin.\nLiljequist on ollut tyytyväinen päätökseensä. Talven aikana on tullut kerrottua asiasta kavereille ja sille on ehkä vähän hymyilty nörtteilynä.\n− Mutta on ollut hauska näyttää nettikameran kuvia mökiltä. Ja kyllä hymy on hyytynyt, kun kerroin, että säästöä vuoden sähkölaskussa tulee jopa 40 %, mikä on aika merkittävä summa. Koska itse investointi ei ollut kallis, se maksaa itsensä takaisin jo parissa vuodessa.\nMyös ajatus siitä, että hella tai kahvinkeitin ei voi jäädä päälle rauhoittaa. Kun poissa -nappi on päällä, virrat on pois. Tämä on lapsiperheessä myös turvallisuustekijä.\nNettikamera ja sensorit kertovat myös, jos mökillä on vaikkapa ikkuna mennyt rikki.\n− Varkaita tuskin enää sen jälkeen saadaan kiinni, ja eipä mökillä ole mitään erityisen arvokasta. Siitä on kuitenkin hyvä saada itselle tieto. Rikkinäinen ikkuna aiheuttaa paljon harmia, jos vesi, lumi ja tuuli pääsevät talven aikana sisälle.\nMiten vapaa-ajan asuminen on muuttunut automaatiojärjestelmän asennuksen myötä?\n− Aiemmin, kun tultiin perjantai-iltana mökille, niin ensin oltiin monet fleecet ja villasukat päällä ja ehkä vihdoin lauantaina mökki alkoi olla lämmin. On mukavaa, kun lämmön voi laittaa etänä päälle, ja kun mökille tullaan, on lämpö noin 20 astetta.\nJa onhan se ihan kiva myös nähdä nettikamerasta, että laituri on vielä paikallaan. Tietääpä mitä on vastassa, kun tullaan mökille keväällä ensimmäisen kerran, Liljequist naurahtaa.


Marjo neuloo: toukokuuta 2021\nLähettänyt marjuska klo 9.45 2 kommenttia:\nNeuloin 7 veljeksen Raita 200 g kerästä koon 44 sukat. Varren pituus on n. 19 cm ja jalkaterän n. 28.5 cm.\nLuo 61 silmukkaa. Neulo 1. kerros oikein ja neulo viimeinen silmukka oikein yhteen ensimmäisen kanssa. Neulo sitten resoria *1o takakautta, 1n* ja toista *-* yhteensä 15 kerrosta. Aloita sitten oikea neule ja kavenna heti ensimmäisellä kerroksella joka toisella puikolla 2oy. Nyt työssä on 58 silmukkaa. Neulo oikeaa 14 kerrosta ja kavenna jälleen joka toisella puikolla 2oy. Nyt työssä on 56 silmukkaa. Neulo sitten 16 kerrosta ja kavenna vielä kerran 2oy joka toisella puikolla. Nyt työssä on 54 silmukkaa. Neulo vielä viisi kerrosta oikeaa ja aloita sitten kantalapun tekeminen:\nPoimi kantalappua varten 4. puikolta 14 silmukkaa ja saman verran 1. puikolta. Neulo ristiinvahvistettua kantalappua (ohje Googlesta): Nosta oikealla joka toinen ja neulo joka toinen oikein. Nurjalla neulo kaikki nurin. Vaihda oikealla puolen aina nostettavia ja neulottavia silmukoita. Toista näitä kahta kerrosta, kunnes kantalapussa on 25 kerrosta. Neulo sitten kantapään kavennukset:\nNeulo edelleen ristiinvahvistettua neuletta oikealla, kunnes vasempaan reunaan jää 10 silmukkaa. Tee ylivetokavennus. Neulo nurjalla nurjaa, kunnes vasempaan reunaan jää 10 silmukkaa. Neulo 2n yhteen. Kavenna näin pois kaikki reunasilmukat, kunnes jäljelle jää 10 silmukkaa.\nPoimi sitten sivusilmukat ja aloita samalla kiilakavennukset: Neulo 1. puikon lopussa 2oy ja 4. puikon alussa 2oy takakautta. Kavenna joka kerros, kunnes molemmille puikoille jää 14 silmukkaa. Nyt 2. ja 3. puikoilla on 13 silmukkaa kummallakin eli työssä on nyt 54 silmukkaa. Neulo oikeaa, kunnes kantalapun reunasta laskettuna on neulottu 46 kerrosta. Aloita sitten kärkikavennukset:\nKavenna 2oy niillä puikoillla, joilla on 14 silmukkaa. Neulo välikerros oikeaa ja kavenna sitten 2oy joka puikolla joka toinen kerros, kunnes jäljellä on 7 silmukkaa/puikko. Kavenna sitten joka kerros, kunnes jäljellä on yhteensä 12 silmukkaa. Katkaise lanka, vedä se silmukoiden läpi ja päättele nurjalle.\nLähettänyt marjuska klo 11.15 Ei kommentteja:\nLähettänyt marjuska klo 10.37 Ei kommentteja:\nNeuloin työkaverilleni luontosukat koossa 42. Lankana minulla oli Lankamaailmasta ostettu Strömpegarnin Rock. Neuloin sukat koon 3 puikoilla. Sukkien koko on 42-43. Varren pituus n. 17 cm ja jalkaterän n. 27.5 cm.\nLuo 65 silmukkaa. Neulo 1. kerros oikein ja neulo viimeinen silmukka oikein yhteen ensimmäisen silmukan kanssa. Neulo sitten resoria *1o takakautta, 1n* yhteensä 15 kerrosta. Neulo seuraavaksi oikeaa ja kavenna heti resorin jälkeen 2oy joka puikolla. Nyt työssä on 60 silmukkaa. Neulo oikeaa niin kauan, että kantalapun alkuun saakka mennessä varren pituus on 17 cm. Poimi sitten kantalappua varten 15 silmukkaa 4. ja 1. puikoilta. Neulotaan vahvistettua kantapäätä siten, että oikealla nostat joka toisen ja neulot joka toisen oikein. Nurjalla neulot kaikki. Jatka näin ja neulo kantalappuun 28 kerrosta. Kavennetaan seuraavaksi kantapäätä varten silmukoita niin, että keskelle jää 10 silmukkaa. Jatka vahvistettua kantapäätä ja neulo oikealla puolen, kunnes reunaan jää 11 silmukkaa. Tee ylivetokavennus. Käännä nurjalle ja neulo kaikki nurin, kunnes vasempaan reunaan jää taas 11 silmukkaa. Neulo 2n yhteen. Kavenna näin kaikki reunasilmukat, kunnes jäljelle jää 10 silmukkaa.\nPoimi sitten sivusilmukat ja aloita samalla kiilakavennukset:\nNeulo 1. puikon lopussa 2oy ja 4. puikon alussa 2oy takakautta. Siirrä ennen kavennuksia 2. puikolta yksi silmukka 1. puikolle ja 3. puikolta yksi silmukka 4. puikolle. Kavenna joka kerros, kunnes 1. ja 4. puikoilla on 16 silmukkaa kummallakin. Jalkaterään jää 64 silmukkaa. Neulo oikeaa, kunnes koko jalkaterän pituus on 22,5 cm. Tee sitten kärkikavennukset:\nNeulo joka puikon lopussa 2oy ennen viimeistä silmukkaa. Kavenna joka toinen kerros, kunnes joka puikolla on 7 silmukkaa. Kavenna sitten joka kerros, kunnes silmukoita on jäljellä yhteensä 12. Katkaise lanka, vedä se silmukoiden läpi ja päättele nurjalle.\nLähettänyt marjuska klo 5.13 1 kommentti:


Huoneistohotelli Zafiro Can Picafort - Ca'n Picafort, Mallorca - Espanja - Aurinkomatkat\nSelect -kaksion olohuone\nSelect -kaksion makuuhuone\nSwim up -kaksio\nPerheiden suosima huoneistohotelli\nZafiro Can Picafort -huoneistohotellin (entiseltä nimeltään Viva Can Picafort) monipuolisista palveluista nauttivat sekä lasten kanssa matkustavat että aikuiset lomailijat. Rauhallisella paikalla mäntymetsikön katveessa sijaitsevasta hotellista pääset kävellen pitkälle hiekkarannalle ja keskustan palveluiden äärelle.\nAvaran ja viihtyisän pihan allasalueella on tilaa leppoisien lomapäivien viettoon. Lapsille on merirosvoteeman mukaisesti rakennettu lastenallas ja sen viereinen leikkialue ja lastenkerho. Liikunnan ystävät voivat käydä kuntosalilla, vuokrata polkupyörän ja osallistua hotellin järjestämiin aktiviteetteihin. Iltaisin ohjelmassa on showesityksiä ja musiikkia.\nUseista rakennuksista koostuvan Zafiro Can Picafortin kaksiot ovat tilavia ja valoisia. Voit varata myös kaksion, jonka terassilta on käynti uima-altaaseen.\nHuoneistohotellin yhteydessä on minimarketti. Paremmin varusteltu supermarketti on 300 m:n päässä.\nZafiro Can Picafort on Aurinkoklubi-hotelli ja lapsiperheiden suosikki. Zafiro Can Picafortissa toimii Lasten Aurinkoklubi takaamassa hauskaa lomaohjelmaa perheen pienimmille ja mielenkiintoisia aktiviteetteja kouluikäisille nuorille. Aurinkoklubi toimii toukokuun alusta elokuun puoleen väliin. Lue lisää Aurinkoklubista ja varmista onnistunut loma lasten kanssa!\nHikoile, ulkoile ja pidä hauskaa! Majoittumalla Zafiro Can Picafort -huoneistohotellissa voit osallistua maksuttomaan Crossnature-harjoitteluun yhdestä kolmeen kertaan viikossa ajalla 1.5.–30.9.2018. Harjoittelupaikka sijaitsee noin viidentoista minuutin hölkkämatkan päässä hotellista. Yhdistä lomaasi kuntoa ja mieltä kohottavaa liikuntaa ulkoilmassa ja palaa takaisin arkeen uutta intoa puhkuen!\n7 vrk alk. 790 € / hlö\nCalle Camp d' Avall s/n, Can Picafort\nSelect-kaksio, parveke, uima-allasnäkymä\nSwim up -kaksio, terassi\n16 17 18 19 20 21 910 € 22\n23 24 25 26 27 28 895 € 29\n910 € la 21.4.2018\n895 € la 28.4.2018\n1 2 3 4 5 890 € 6\n7 8 9 10 11 12 890 € 13\n14 15 16 17 18 19 905 € 20\n21 22 23 24 25 26 910 € 27\n890 € la 5.5.2018\n890 € la 12.5.2018\n905 € la 19.5.2018\n910 € la 26.5.2018\n1 2 1080 € 3\n4 5 6 7 8 9 1065 € 10\n11 12 13 14 15 16 1035 € 17\n18 19 20 1075 € 21 22 23 1215 € 24\n25 26 27 1075 € 28 29 30 1380 €\n1080 € la 2.6.2018\n1065 € la 9.6.2018\n1035 € la 16.6.2018\n1075 € ke 20.6.2018\n1215 € la 23.6.2018\n2 3 4 1075 € 5 6 7 1380 € 8\n9 10 11 1060 € 12 13 14 1355 € 15\n16 17 18 1050 € 19 20 21 1355 € 22\n23 24 25 1015 € 26 27 28 1305 € 29\n1075 € ke 4.7.2018\n1380 € la 7.7.2018\n1060 € ke 11.7.2018\n1355 € la 14.7.2018\n1050 € ke 18.7.2018\n1 985 € 2 3 4 980 € 5\n6 7 8 9 10 11 870 € 12\n13 14 15 16 17 18 870 € 19\n20 21 22 23 24 25 895 € 26\n985 € ke 1.8.2018\n980 € la 4.8.2018\n870 € la 11.8.2018\n870 € la 18.8.2018\n895 € la 25.8.2018\n1 960 € 2\n3 4 5 6 7 8 1015 € 9\n10 11 12 13 14 15 960 € 16\n17 18 19 20 21 22 960 € 23\n24 25 26 27 28 29 920 € 30\n960 € la 1.9.2018\n1015 € la 8.9.2018\n960 € la 15.9.2018\n960 € la 22.9.2018\n920 € la 29.9.2018\n1 2 3 4 5 6 945 € 7\n8 9 10 11 12 13 1035 € 14\n15 16 17 18 19 20 790 € 21\n945 € la 6.10.2018\n1035 € la 13.10.2018\n790 € la 20.10.2018


1998012846 - Taloussanomat - Ilta-Sanomat\nSUOMI HOUKUTTAA ARKTISELLA OSAAMISELLAAN\nÖljy-yhtiö Rosshelfin pääjohtaja Boris Nikitin pitää Fortumia ja Kv?rner Masa-Yardsia Venäjän tärkeimpinä strategisina kumppaneina\nMoskova Maakaasuyhtiö Gazprom ja sen tytäryhtiö Rosshelf pitävät suomalaisia Fortumia ja Kv?rner Masa-Yardsia eräinä tärkeimmistä ja luotettavimmista strategisista kumppaneistaan, vakuuttaa Rosshelfin pääjohtaja, professori Boris Nikitin Taloussanomille antamassaan haastattelussa.\n-Tunnemme suomalaiset jo monen vuoden takaa ja olemme vakuuttuneita heidän kyvyistään ja osaamisestaan. Tunnemme myös heidän tapansa käydä kauppaa, joten yhteistyöhön ei liity epävarmuuksia, sanoo Nikitin.\n-Käymme parhaillaan varsin intensiivisiä neuvotteluja suomalaisten ja norjalaisten kollegoidemme kanssa. Kyseessä eivät ole vain yleisellä tasolla käytävät keskustelut, vaan olen varma, että ne johtavat merkittäviin projekteihin, Nikitin jatkaa.\nProfessori Nikitin toimii öljy-yhtiö Rosshelfin lisäksi kaasujätti Gazpromin hallituksessa ja lukeutuu sen merkittävimpiin johtajiin. Gazpromin yhteydessä toimiva öljy-yhtiö Rosshelf vastaa konsernin maaperätutkimuksista erityisesti Venäjän pohjoisilla alueilla.\nUseista yhteistyöprojekteista neuvotellaan\nNeuvoteltavat projektit koskevat professori Nikitinin mukaan pääasiassa öljyn ja kaasun kuljetuksia. Merenpohjatutkimuksia suorittavan Rosshelfin tärkein projekti on tällä hetkellä Pechora-meressä sijaitsevan Prirazlomnoje-kentän tutkimus.\n-Öljyn kuljettaminen alueelta on luonnollisesti keskeinen kysymys. Rosshelf neuvottelee Fortumin ja Kv?rner Masa-Yardsin kanssa öljynkuljetuslaivaston rakentamisesta sekä kuljetusorganisaation luomisesta. Suomalaisyhtiöistä tulee pääyhteistyökumppanimme alueella, kertoo Nikitin.\nTarkoitus on rakentaa arktisen jääluokan tankkereita. Tavoitteena on, että ensimmäisen noin 90 000 dw-tonnin vetoisen aluksen valmistaminen aloitetaan Masa-Yardsin telakalla vielä tämän vuoden puolella.\n-Neuvottelut ovat siis käynnissä ja tarvittavia asiakirjoja ja sopimuksia valmistellaan. Uskon, että saamme projektin ensimmäisen vaiheen vietyä päätökseen vuoden loppuun mennessä. Suunnittelemme myös Rosshelfin ja Fortumin välisen joint venture -muotoisen yhtiön perustamista öljykuljetuksiin pohjoisilta alueilta, Nikitin sanoo.\nMyös Gazprom kiinnostunut suomalaisosaamisesta\nNikitin kertoo, että myös Gazpromilla on yhteistyösuunnitelmia suomalaisten kanssa. Gazprom on aikeissa perustaa Fortumin kanssa yhtiön öljy- ja kaasukondensaattikuljetuksiin Jamalista ja Länsi-Siperiasta.\n-Olemme suunnitelleet aloittavamme yhteistyön kahdella suomalaisten toimittamalla tankkerilla ja laajentavamme myöhemmin yhteistyötä. Uuden yhtiön perustamiseen tarvittavien asiakirjojen odotamme olevan valmiina 20. marraskuuta mennessä, kertoo Nikitin.\nSuomi on tuttu ja turvallinen kauppakumppani\nVaikuttaa siltä, että vakavan kriisin kohdanneet venäläiset suhtautuvat suomalaisten kanssa käytävään kauppaan erityisellä lämmöllä. Varsinkin jo aiemmin Suomen-kauppaa käyneet venäläiset pitävät suomalaisia hyvinä ja luotettavina kauppakumppaneina. Kriisitilanteessa on helpottavaa huomata, että neuvottelupöydän takana istuu tuttu ja turvallinen länsinaapuri. Venäjä kaavailee ilmeisesti Suomelle ja Norjalle merkittävää roolia maansa talouden kehityksessä.\nKäännös Markus Heydemann/Taloussanomat


16x19x3300mm kattolista (varjolista) mänty valkoinen | Sisustuslistat.fi / JKH Oy\n16x19x3300mm kattolista (varjolista) mänty valkoinen\nKäsittely: Maalattu valkoinen\nSävy: NCS S 0502-Y\nAloita asennus katkaisemalla listat sopivaan mittaan. Tee tarvittavat jiiraukset valmiiksi.\nMDF- ja puulistat voit jiirata sahaamalla.\nKäytä viimeistelynaulainta, naulausvälisuositus 60 cm, kiinnitä\nlisäksi lista molemmista päistään. Kipsilevyseinään kiinnitys onnistuu\nvarmimmin levyjen saumojen kohdalta.\nCopyright © Sisustuslistat.fi / JKH Oy\nKlarna Checkout: (maksa heti, lasku ja osamaksu) tai Paytrail: MobilePay, verkkopankkimaksut, lasku, osamaksu, luottokorttimaksut (Visa, Mastercard, American Express, JCB ja Diners).\nValitse maksaessasi kumpaa palveluntarjoajaa haluat käyttää. Painamalla ”Osta” painiketta hyväksyt verkkokaupan yleiset ehdot.\nKaikkien kotimaisten pankkien verkkomaksupainikkeet: Nordea, Osuuspankki, Danske Bank, Säästöpankki, Oma Säästöpankki, POP-Pankki, Aktia, Handelsbanken, Ålandsbanken ja S-Pankki.\nLasku ja tililuotto antavat sinulle lisää aikaa verkkokauppaostostesi maksamiseen. Niitäkäyttämällä voit odotella tilauksesi saapumista rauhassa ennen sen maksamista. Maksun voittehdä joko kerralla laskulla tai pienemmissä osissa tililuotolla, jolloin voit suorittaakuukausittain sinulle parhaiten sopivan summan ja jakaa maksun enintään 36 kuukauden ajalle.\nLaskulla saat aina 45 päivää korotonta maksuaikaa verkkokauppaostoksillesi. Pitkämaksuaika mahdollistaa sen, että ehdit tarkistaa ostoksesi ja tarvittaessa palauttaa sen ennenlaskun erääntymistä.Maksuaikaa hyödyntääksesi tarvitset myönteisen luottopäätöksen, jonka hakeminen käyhelposti ostotapahtuman yhteydessä. Voit hakea sitä, jos olet vähintään 18 vuoden ikäinen jasinulla on suomalainen henkilötunnus sekä vakituinen, virallinen kotiosoite Suomessa. Myösluottotietosi tarkistetaan Bisnode Finland Oy:n rekisteristä. Maksutapaa voidaan käyttää jopa 5000 € ostoksiin.\nOsissa maksaen tasoitusta talouteen – kätevä tapa jakaa ostoksen vaikutusta useammallekuukaudelleKun olet saanut myönteisen luottopäätöksen sekä vahvistanut ostotapahtuman, saat laskun ostoksestasi sähköpostiisi. Jos haluat maksaa laskun pienemmissä osissa ja sinulle paremmin sopivalla maksuajalla (1-36 kk), sinun tulee tehdä jatkuvaa luottoa koskeva luottosopimus Collector Bankin kanssa kirjautumalla Omille Sivuille osoitteessa oma.collector.fi. Luottosopimuksen allekirjoittamisen yhteydessä sinulle myönnetään luottoraja, joka on käytettävissä myöhempiin ostoksiin luottoehtojen mukaisesti. Kun sinulla on voimassa oleva luottosopimus, sinun tulee maksaa eräpäivään mennessä vain saamallasi laskulla mainittu vähimmäissumma mutta voit halutessasi suorittaa myös tätäsuuremman summan. Sen jälkeen sinulle lähetetään kuukausittain sähköpostitse tililasku, kunnes luotto on kokonaan maksettu. Voit aina halutessasi lyhentää luottoasi myös tililaskulla mainittua vähimmäissummaa suuremmissa osissa.\nVerkkokaupasta tehtyihin ostoksiin sovelletaan kampanjaehtoja, joiden mukaisesti tililuoton korko on 19,2 % nimellisenä vuosikorkona ilmaistuna ja kuukausimaksu on 2,95 € kuukaudessa. Jos myönnetty luottoraja on 1 000 € ja se on kokonaisuudessaan käytetty\nVerkkokaupasta tehtyihin ostoksiin sekä luotto maksetaan takaisin 36 kuukauden aikana, sovellettavilla kampanjaehdoilla todellinen vuosikorko on 28,5 %, luottokustannusten yhteismäärä 402 €, maksettava kokonaismäärä 1 402 € ja maksuerien lukumäärä 36 kpl. Viivästyneistä maksuista veloitetaan lainmukaiset muistutusmaksut ja perintäkulut, sekä korkoa viivästyneeltä ajalta.\nListat toimitetaan rahtina, tilauksella määritettyyn osoitteeseen. Purku tapahtuu auton välittömään läheisyyteen. Rahti ei sisällä mahdollisia lisäpalveluja*. Tilattaessa saaristoon, lauttamatkan taakse tai napapiirin pohjoispuolelle, tulee rahtiin lisähinta. Selvitä hinta ennen tilausta asiakaspalvelun kautta. Tavaroita ei lähetetä, ennenkuin ko lisä on maksettu. Maksun voi suorittaa myös tilaamisen jälkeen tilillemme. Tästä saat erilliset ohjeet asiakaspalvelun kautta.\nToimituskulut sisältävät lähetys- ja pakkauskulut*. Esitämme ostoskorissa arvion tulevista toimituskuluista ensisijaisen käytössä olevan toimitustavan mukaan. Tarkat toimituskulut* näet valittuasi tilaukselle haluamasi maksu- ja toimitustavat. Käytössä olevat toimitustavat riippuvat ostoskorin sisällöstä ja yhteispainosta. Voit valita kassalla käytössä olevista toimitustavoista sinulle parhaiten sopivan vaihtoehdon jonka yhteydessä tarkka toimituskulu on esitetty.\nToimituskulut: Rahti alkaen 29 €, Postipaketti 8,50 €, Matkahuollon lähellä-paketti 6,90 € ja -jakopaketti 14,90 €. *Lisäkulut veloitetaan tapauskohtaisesti. Toimitettavat tuotteet ei ole vakuutettu lähettäjän toimesta.\nYleisimmät toimitusaikamme Suomeen tilauksesta riippuen on 5-8 arkipäivää. Poikkeukset toimitusaika-arvioihin on kerrottu, jos ostoskorissa on varastosta loppuneita tuotteita ja ilmoitamme myös mahdollisista viivästyksistä teille välittömästi tilaamisen jälkeen.\nTilaajalla on oikeus perua tilaus tilauksesta seuraavaan päivää kello 12 saakka. Tämän jälkeen tehdyt peruutukset käsitellään tapauskohtaisesti, riippuen siitä, onko tilaus jo keretty keräämään tai pakkaamaan tai onko tuotteille jo tilattu kuljetus. Pidätämme oikeuden olla hyvittämättä tilauksen koko hintaa takaisin, mikäli ensisijainen peruutusehto ei toteudu.\nPalautus vastaanottamisen jälkeen\n13.6.2014 alkaen kaikilla varasto tuotteillamme on kuluttajakaupassa 14 vuorokauden palautusoikeus lähetyksen vastaanottamisesta.\nTuotteen tulee olla käyttämätön ja alkuperäisessä myyntipakkauksessaan. Käyttöohjeet tulee olla myös mukana. Kaikista palautuksista tulee sopia aina ennen tuotteen lähettämistä, jotta voimme tarvittaessa ohjeistaa palautuksen tekemisessä ja odottaa palautusta meille saapuvaksi. Palautettava tuote/tuotteet täytyy pakata mahdollisimman hyvin, sopivaan laatikkoon tms pakettiin. Palautus on aina tehtävä asiakkaan omalla kustannuksella. Palautetuista tuotteista hyvitämme korkeintaan 75% niiden ostohinnasta.\nJos paketti tai tuote/tuottet on selvästi vaurioitunut kuljetuksessa, teidän täytyy vastaanottaessa tehdä myös varauma kuljetusliikkeen rahtikirjaan ja tehdä asiasta reklamaatio valitsemanne toimitustavan kuljetusyhtiölle.


Savisamea Loimijoki vartoo kirkastuvaa aikaa – Forssan Lehti\nLoimijoen tilassa on edelleen parannettavaa. Kuva: Tapio Tuomela\nVesistöjen tilan parantaminen vaatii suunnitelmallisuutta, pitkäjänteisyyttä ja laajaa yhteistyötä. Pienellä järvellä toimet voivat näkyä nopeasti, mutta vaikkapa koko Loimijoella ekologiset muutokset ilmenevät hitaasti.\nVesistöjen tila on nykyisin paljon parempi kuin takavuosikymmeninä, jolloin asutuksen ja teollisuuden likavesiä päästettiin suoraan pintavesiin. Muutos on vaatinut kovia panostuksia jätevedenpuhdistamoihin ja siirtoviemäreihin, mutta on kannattanut.\nNykyisin vesistöjen harmina on rehevöittävä hajakuormitus.\nLainsäädäntö vaatii haja-asutusalueella pohjavesialueiden kiinteistöjä ja ranta-asumuksia kunnostamaan jätevesien käsittelyjärjestelmänsä, mutta tämä ei ole vielä kaikin osin toteutunut.\nErityisesti ravinnepäästöjä kuten fosforia ja typpeä kertyy edelleen maa- ja metsätaloudesta. Maataloudessa on monista toimista huolimatta yhä tehtävää ravinteiden pitämiseksi maaperässä. Vastakkainasettelua on kuitenkin syytä välttää, sillä maanviljelyksellä on ansaittu paikkansa Loimijokilaaksossa.\nVesienhoitosuunnitelmat näyttävät hyvää suuntaa. Valtiolla on osoittaa vesiensuojeluun määrärahaa. EU:n maataloustukipolitiikka on paljon vartijana.\nValumat pelloilta ja ojista tuntuvat savisamean, eroosioherkän ja isosorsimon vaivaaman Loimijoen vesissä. Rehevöityminen on kiihdyttänyt joen umpeenkasvua.\nLoimijoen vedenlaatu on yläjuoksulla Forssassa, Jokioisilla ja Ypäjällä tyydyttävää. Loimaalta eteenpäin virtaa enää välttävää vettä kohti Itämerta.\nLoimijoen virtaamavaihtelut ovat suuria. Tulvia esiintyy etenkin alajuoksulla, mutta Loimijoen säännöstelyllä on alueen vähäjärvisyyden vuoksi vain vähän vaikutusta.\nKokemäenjoen vesistön vesiensuojeluyhdistys on koostanut kunnianhimoisen Loimijoen pelastusohjelman. Kovana tavoitteena on vähentää vesistökuormitus peräti puoleen nykyisestä, mikä vaatii alueen toimijoiden lähtemistä rinta rinnan vesienhoitoon.\nKaikkien panos on tarpeen. Työ kyllä kiittää lopulta tekijäänsä. Loimijoesta on tehtävissä entistä viihtyisämpi jokialue, jossa kelpaa kaikkien nauttia puhtaasta vedestä, kalastuksesta ja ylipäänsä monimuotoisesta luonnosta.\nAsiasanatKokemäenjoen vesistö Loimijoki rehevöityminen


K-market Tuuliviiri uudistui joulukaupoille | K-kauppiasliitto\n/ Uutiset / K-market Tuuliviiri uudistui joulukaupoille\nK-market Tuuliviiri uudistui joulukaupoille\nMikkelin Lehmuskylässä K-market Tuuliviiri on uudistunut ja K-kauppias Marja Paasonen on päivittänyt kauppansa nykyaikaiseksi ja raikkaaksi K-ruokakaupaksi. Uudistusta juhlitaan 4.12. asiakkaiden kanssa kakkukahvein.\nUudistettu on leipä- ja hevikalusteet. Maitotuotteet ovat saaneet lisää kylmätilaa. Kaikki pakastekalusteet ovat uusia ja pakasteet ovat nyt energiatehokkaasti kansien ja ovien takana. Hyllykalusteita on myös tullut lisää ja koko kauppaan on tehty ilmepäivitys. Uutena lisäpalveluna K-market Tuuliviirissä on Veikkauksen On Line -palvelut. Joulukuun puolivälissä kauppaan tulee myös kovasti toivottu Salaattibaari, josta voi itse koota salaatin mieleisistään raaka-aineista.\n”Olen väsynyt mutta onnellinen”, nauraa K-kauppias Marja Paasonen. ”Remontissa kävimme läpi koko myymälän remontoiden ja puunaten paikat perusteellisesti. Päivitys tuli tarpeeseen ja kaikki uudet hyllykalusteet sekä kylmätilat antavat mahdollisuuden tuotteiden parempaan esillepanoon”, Marja kertoo. ”Nyt voimme keskittyä tärkeimpään eli asiakaspalveluun. Haluankin esittää suuret kiitokseni henkilökunnalleni jaksamisesta ja asiakkaillemme sitkeydestä asioida remontin keskellä.”\nKaupan uudet aukioloajat ovat arkisin ja lauantaisin klo 7-22 ja sunnuntaisin 9-22. Lisäpalveluna jatkavat postipalvelut.\nMarja Paasonen on toiminut K-market Tuuliviirin kauppiaana 18 vuoden ajan. Henkilökuntaa kaupassa työskentelee yhdeksän henkilöä.


Ihminen - AarreRunot - runot sadut vitsit laulun sanat tarinat sananlaskut värssyt ja sanoitukset\nIhminen Kirjoittaja: Meeri\nIhminen elää voimissaan auringon loisteessa\nhehkuu sateen vilvoittavassa hurmassa\nhän nauttii elämänsä makeista hetkistä\nvaan mikä on ihminen silloin kun aurinko tummuu,\nsateen tulo pysähtyy\nihminen on silloin kuin nuokahtanut korsi,\nsurkastunut oman mahtavuuteensa alle.\nVoi sinua ihminen mikä sinä olet\noletko vain kuin nuokkuva kedon kukka\nsurkastunut kuivuudesta, väsymyksestä.\nkun kaukana virtaavien vesien juoksu on tyrehtynyt\nruohokentät kuivuneet auringon paahteesta\nsilloin et jaksa kukkia\nkuten eivät kedon kukatkaan\noletko silloin enää Ihminen elää voimissaan auringon loisteessa\nknn kaukana virtaavien vesien juoksu on tyrehtynyt\noletko silloin enää ihminen\nKuinka yksinäinen sinä oletkaan.\nyksin olet maailmaan tullut yksin olet elänyt,\nyksinäsi on sinun poiskin lähdettävä..\nvaikka elosi voimissa olet kaikkeuden herra\nmahtava ja lannistumaton\nmutta ikuisuudessa olet kuitenkin yksin\ntulet aina olemaan täydellisesti yksin.\nLukukertoja : 2811 Pituus : n. 189 sanaa Lisää kirjoittajan Meeri runoja satuja vitsejä laulun sanoja tarinoita sananlaskuja värssyjä ja sanoituksia\nAnna tähtiä kirjoitukselle: Ihminen\nKeskiarvo: 3.8 (54 arvioijaa)


Bermudankatu 5, Helsinki | Nord LKV\nBermudankatu 5, Helsinki\nKoti kanavan rannalla.\nKatso myytävän kohteen kuvat tarkemmin: https://www.hartela.fi/fi/asunnot/helsinki/asunto-oy-jatkasaaren-potkuri-helsinki?etusivu\nAsunto Oy Jätkäsaaren Potkuri Helsinki on tyylikäs ja nykyaikainen kuusikerroksinen kerrostalo, joka sijaitsee Saukonkanavan vieressä. Tämä talo merellisessä ja yhteisöllisessä ympäristössä luo hulppeat ja viihtyisät puitteet modernille kaupunkielämälle. Talosta on merenrantaan ja venelaitureille lyhyt kävelymatka. Lähellä ovat Jätkäsaaren lukuisat palvelut.\nTästä asunnosta A 16 on näkymät avaralle sisäpihalle. Oleskelutilaa on mukavasti, sillä avokeittiö on yhdistetty osaksi olohuonetta. Asunnossa on ranskalainen parveke ja moderni kylpyhuone. Huonekorkeus noin 3 metriä.\nAsukkaiden käytössä on runsaasti yhteisiä tiloja huviin ja hyötyyn. Talosta löytyy pesutupa sekä kuivaushuone ja talosauna, josta pääsee vilvoittelemaan yhteispihan terassille. Ensimmäiseen kerrokseen on suunniteltu asukkaiden käyttöön monitoimitila, jonka tarkemman käyttötarkoituksen tulevat asukkaat saavat rakennusvaiheessa päättää. Taloyhtiössä on myös neljä liiketilaa, joista osaan rakennetaan ravintolavalmiudet. Lisäksi läheisessä pysäköintilaitoksessa on 42 kpl autopaikkoja.\nYhtiö rakennetaan valinnaiselle vuokratontille. Voit halutessasi maksaa tontin huoneistokohtaisen lunastusosuuden, ja vapautua tontinvuokravastikkeesta. Tämän huoneiston osalta tontin vuokravastikearvio on 135 €/kk ja lunastusosuuden hinta (arvio) on 33 783 €.\nKohde on erinomainen sijoituskohde. Arvioitu valmistumisaika on kesä 2021.\nHoitovastike on ensimmäisenä asumisvuonna arviolta 4,25 €/m²/kk = 106,25 €/kk. Pääomavastike (lyhennysvapaan aikana pelkkä korko) on arviolta 83,70 €/kk. Pääomavastike (lyhennysvapaan jälkeen) on arviolta 461,28 €/kk. Laina-aika on 25 vuotta, joista rakennusaika ja 2 ensimmäistä vuotta ovat lyhennysvapaita. Alustava tontinvuokravastike on esimmäisenä asumisvuonna 5,40 €/m²/kk = 135,00€/kk. Vuokratonti lunastusosuus 33 783,00 €. Vesimaksuennakko 20,00 €/hlö/kk. Pysäköintihallin kulujen kattamiseksi periään erillinen käyttökorvaus, arviolta 40,00 €/paikka/kk.\nLattiassa lautaparketti ja jalkalistat mahdollisimman lähellä parketin sävyä. Kosteidentilojen lattiat laatoitettu.\nSuihku, suihkuseinä, wc, LED-valaisin, peilikaappi, allaskaappi, tilavaraus ja liitännät pesukoneelle sekä kuivausrummulle.\nMonitoimitila, saunaosasto, pesutupa, kuivaushuone, Postin Smart-Post -lokerikkopalvelu.\nJätkäsaari kutsuu viettämään yhteisöllistä ja aktiivista urbaania kaupunkielämää, johon kuuluvat tiiviit ja suojaisat umpikorttelit sekä viihtyisät kahvilat, monenlaisia makuja tarjoavat ravintolat ja mielenkiintoiset kivijalkaliikkeet. Alueelta löytyvät myös päiväkodit, koulut, kirjasto, asukaspuistot ja urheilukenttä sekä laivaterminaali. Kaikki Helsingin ydinkeskustan palvelut ovat lähietäisyydellä.\nJätkäsaari on loistavien kevyen liikenteen liikenteen yhteyksien ulottuvilla. Raitiovaunulinjat 6T, 7, 8 ja 9 kattavat kätevästi koko Jätkäsaaren. Ruoholahden metroasemalta pääsee nopeasti itään ja länteen, ja laivat kuljettavat Länsiterminaalista hetkessä Tallinnaan. Alueelle on luotu kattava kevyenliikenteen verkosto jalankulkijoille ja pyöräilijöille. Kätevin reitti keskustaan kulkee hyvin valaistun Baanan kautta. Jatkossa väyliä pitkin pääsee myös Hyväntoivonpuistosta siltojen yli meren rantaan ja muihin puistoihin.


Tietosuoja – Osaava Tredu\nKäsittelemme henkilötietoja – lue täältä mitä se tarkoittaa opiskelijan kannalta ja opettajan työssä.\npäivitettävä aina tarvittaessa – epätarkat ja virheelliset henkilötiedot on poistettava tai oikaistava viipymättä\nOpiskelija on rekisteröity oppilaitoksessa henkilörekistereihin, joita ylläpidetään opiskelijahallintojärjestelmien (Wilma/Kurre/Primus ja SopimusPro), tunnusten hallintajärjestelmän ja oppimisympäristöjen (Moodle ja O365) avulla. Näiden järjestelmien asianmukaisesta tietoturvasta vastaa Tampereen kaupunki.\nOppilaitoksella on viranomaistehtävän kautta oikeus käsitellä opiskelijan opiskeluun liittyviä tietoja ja myös oikeus siirtää tietoja niihin tietojärjestelmiin, joilla on lakiperuste tietoihin. Esimerkiksi opiskelijalla on oikeus maksuttomaan ruokailuun (Lukiolaki 629/1998 § 28, Laki ammatillisesta koulutuksesta 531/2017 § 100). Siksi hänestä siirretään tarvittavat tiedot opiskelijaravintolan järjestelmään.\nMitä tämä tarkoittaa opiskelijalle\nsinulla on oikeus saada tietää, mitä tietoja sinusta on kirjattu rekistereihin\nsinulla on oikeus pyytää epätarkkojen, puutteellisten tai virheellisten tietojen korjaamista\nrekisterinpitäjän on vastattava viipymättä pyyntöösi saada tietosi nähtäville, kuitenkin yleensä viimeistään kuukauden kuluessa\nTarkemmat ohjeet Tampereen kaupungin nettisivuilla: Rekisteröidyn oikeudet ja niiden toteuttaminen.\nTietosuoja-asetuksen mukaan rekisteröidyillä on myös muita oikeuksia, kuten oikeus siirtää tietonsa toiseen palveluun tai oikeus tulla unohdetuksi. Oppilaitoksen toiminnassa nämä toteutuvat rajoitetusti johtuen viranomaistehtävästä.\nOpettajan rooli ja vastuut\nLähtökohtaisesti tulee käyttää oppilaitoksen tarjoamia palveluja ja tuotteita, jolloin opiskelijoiden tietojen osalta rekisterinhallinta on jo valmiina. Sinulle jää erityisesti velvollisuus käsitellä tietoja huolellisesti ja kirjata rekisteriin oikeat tiedot.\nOpettajan työ saattaa vaatia myös muuta henkilötietojen käsittelyä, ja tällöin opettajan on käytettävä harkintaa, onko hänellä oikeutettu peruste henkilötietojen käsittelyyn. Tietosuojavaltuutetun sivuilla on ohjeistusta oikeuksista käsitellä henkilötietoja: http://www.tietosuoja.fi/fi/index/euntietosuojauudistus/ohjeitarekisterinpitajalle/kasittelyperusteet.html.\nMikäli tietoja käsitellään siinä laajudessa, että niistä muodostuu oma henkilörekisteri, työntekijä vastaa itse tietojen lainmukaisesta käsittelystä. Esimerkkinä voisi olla opetuskäyttöön otettava sovellus, joka ei ole Tampereen kaupungin tukema ja joka kerää tietoa opiskelijoista.\nLisätietoa: tampere.fi/tietosuoja, tampere.fi/tietosuojaselosteet\nTampereen kaupungin henkilöstölle löytyy lisäksi Taskussa Tietoturva- ja tietosuojasivusto, joka sisältää paljon hyödyllistä tietoa (erillinen kirjautuminen).


Anna Mun Olla Nainen : 2017\nMiten luoda kutsuva vierashuone\nPerhekulttuuriimme kuuluu vieraanvaraisuus. Se on molempien kokemus lapsuudenkodeissa ja tykkäämme molemmat vieraiden kutsumisesta kylään (talo tulee siivottua oikein kunnolla!). Tälläkin hetkellä meillä on erään perheen lapset kylässä, jotta vanhemmat saavat kahdenkeskistä aikaa ja unta. Keskustelimme ennen lapsivieraiden tuloa omien lasten kanssa miten huomioida vieraat ja varmistaa, että kaikilla on kivaa.\nOlemme vierailleet ja yöpyneet monenlaisissa eri paikoissa, eri maissa ja kulttuureissa. Mikään ei saa oloa niin vieraanvaraiseksi kuin valmis huone tai nurkkaus kyläpaikassa! Mutta miten varustella vierashuone niin, että vieraalla on mukava olla? Tässä vuosien varrella oppimiamme asioita, joita kannattaa isäntänä ottaa huomioon.\nYlimääräinen makuuhuone, jonka voi pyhittää vieraskäyttöön, helpottaa yövieraiden pitämistä. Tälle voi tarjoutua mahdollisuus, kun omat lapset muuttavat pois kotoa. Mutta jos vieraat ovat teille tärkeitä, voit varata yhden makuuhuoneista vieraita varten jo aiemminkin. Eräs tuntemani seitsenhenkinen lapsiperhe piti kerrostalossakin työhuonetta vierashuoneena ja perhe mahtui muihin kolmeen makuuhuoneeseen. Heillä oli aina mukava käydä kylässä, kun oli tilaa.\nJos erillistä vierashuonetta ei ole, voit antaa joko oman makuuhuoneesi tai lapsen makuuhuoneen vieraan käyttöön. Jos vieras on kodissa useamman yön, suosittelen huoneen antamista, jos vain mahdollista. Erityisesti lapsiperhe, jossa on päiväunia kaipaavia lapsia, arvostaa omaa huonetta, jonka oven saa kiinni.\nVieraalle voi laittaa myös pedin olohuoneeseen tai takkahuoneeseen. Ilmapatja lattialla tai levitettävä sohva toimii hyvin. Yritä löytää tapoja antaa nukkumapaikalle yksityisyyttä huoneenjakajan tai vaikkapa seinäksi ripustetun verhon avulla. Muistuta lapsia antamaan yleisessä tilassa nukkuvalle vieraalle yksityisaikaa erityisesti iltaisin ja aamuisin.\nMukava sänky on tärkeä osa vieraanvaraisuutta. Jos mahdollista, nuku itse vierassängyssä testimielessä, jotta tiedät onko se tarpeeksi mukava. Hyvin nukuttu yö on tärkeää hyvinvoinnille, joten tarjoa parasta. Lasten sängyt voivat olla liian lyhyitä pitkille vieraille. Vietimme kerran miehen kanssa yön eräiden tuttavien levitettävällä sohvalla, joka oli liian kapea meille emmekä nukkuneet hyvin.\nVältä siis sänkyä tai patjaa, joka on\nLiian kapea tai liian lyhyt\nNariseva tai nitisevä (ilmapatja voi narista lattiaa vasten)\nMuhkurainen tai painunut\nPuhtaus on petivaatteiden tärkein ominaisuus. Jos teillä on usein vieraita, pidä vieraslakanat erillään perheen käytössä olevista petivaatteista. Luonnonmateriaalit kuten puuvilla ja pellava tuntuvat parhailta ihoa vasten. Hinta on usein hyvä merkki laadusta. Olen itse ostanut joskus halvempia lakanoita lapsille, ja pettynyt niiden nyppyyntymiseen ja karheuteen.\nPetaa sänkyyn ylimääräisiä tyynyjä, jotta vieras saa valita mieleisensä tyylin nukkua. Muista myös ylimääräinen huopa tai lisäpeitto, olipa vuodenaika mikä tahansa. Yöllä paleleminen vieraassa talossa on todella epämukavaa.\nVaikka meillä ei ole enää vauvoja (sniff!), säilytin yhdet vauvalakanat ja peitot ja pikkuisen tyynyn lapsiperhevierailuja varten. Sänkyä meillä ei enää ole vauvoja varten, mutta matkasänky, nukkuteltta tai jopa pikku patja lattialla ovat ystävällinen ele matkustavalle lapsiperheelle.\nHuone - perusteet\nVieraanvaraisen huoneen perusta on puhtaus. Yleensä meillä on aikaa valmistautua vieraiden saapumiseen, joten imuroi, pyyhi pölyt myös lampuista ja pyyhi lattiat. Älä unohda sängyn alustaa ja liikuteltavien huonekalujen taustoja. Karsi huoneesta turha tavara ja pikkusälä.\nNykyään kaikki matkustavat elektronisten laitteiden kanssa. Tarkista, että huoneen sähköpistokkeet ovat näkyvillä ja laita jatkojohto hankalasti saatavilla oleviin pistokkeisiin. Ylimääräinen puhelimen laturi huoneessa on hyvä idea.\nYöpöytä sängyn vieressä helpottaa asettautumista. Varmista, että myös olohuoneessa nukkuvilla on jokin paikka vuoteen vieressä, jonne laittaa puhelin, silmälasit, vesilasi tms. Tuoli, arkku tai pieni kirjahylly voi korvata yöpöydän, jotka ovat usein kalliita (kauniilla liinalla päällystetty pahvilaatikko on boheemi ja edullinen vaihtoehto!).\nSuljettavat verhot ovat tärkeitä yksityisyydelle ja valoisuuden säätelyyn. Jos verhoja ei saa kiinni tai ne ovat todella ohuet, ripusta kangas yöksi ikkunan eteen tai asenna ikkunaan rullaverho tai sälekaihtimet. On plussaa, jos huoneen ikkunan voi avata ilman vaaraa siitä, että kärpäset ja hyttyset löytävät sisään: hyönteisverkko!\nJätä huoneeseen tyhjää tilaa matkalaukkua varten. Voit myös ostaa hotellihuoneen tyyliin matkalaukulle oman telineen tai penkin. Osa matkustavista haluaa pitää tavaransa laukussa yöpymiskohteessakin, joten korotettu taso matkalaukulle helpottaa sen käyttöä.\nHuone – sisustus\nYksi tärkeimmistä asioista vierashuoneessa on tyhjät tasot. Pidä siis vierashuoneen pöydät ja lipastonpäälliset suhteellisen tyhjänä, jotta vierailla on tilaa avaimille, puhelimelle, koruille, kellolle yms.\nHuoneen ei silti tarvitse olla täysin paljas. Huonekasvi tai tuoreet kukat maljakossa ovat aina ihastuttava yksityiskohta. Kynttilä (muista tulitikut!) pöydällä tuo tunnelmaa. Muutama kaunis koriste-esine tekee huoneesta persoonallisen. Laitan itse aina muutaman esineen yöpöydälle vieraita varten: nenäliinapaketti, hartauskirja, kynä.\nJos mahdollista, laita kattolampun lisäksi huoneeseen lukulamppu ja yövalo. Kerää huoneeseen kiinnostavia kirjoja ja lehtiä tai alueen matkaoppaita ja karttoja turistimatkalla olevia varten. Jos huoneessa on tilaa, laita sinne nojatuoli rentoutumista varten.\nVaikka moni käyttää puhelintaan kellona, herätyskello tai seinäkello on olennainen osa vierashuonetta. Tarkista, että niiden raksutus ei ole liian kovaa ja että herätyskello on pois päältä. Heräsimme kerran eräässä hotellihuoneessa kello 6 aamulla kiivaaseen kilinään ja löysin viimein herätyskellon yöpöydän taakse pudonneena.\nAseta huoneeseen seinäkoukut tai jalallinen naulakko vaatteita tai pyyhkeitä varten. Jos sinulla on erillinen vierashuone, laita sinne tyhjä vaatekaappi tai lipasto. Jos majoitat vieraan käytössä olevaan makuuhuoneeseen, tyhjennä muutama henkari tai yksi hylly vieraalle. Jos vieras viettää useamman yön teillä, laita huoneeseen pieni pyykkikori ja tarjoudu pesemään pyykkiä.\nTyöpöytä ja tuoli ovat mukava lisä vierashuoneessa ja muistilappuineen ja kynineen. Laita wifin salasana esille, jos tarpeen. Muista roskakori. Peili on huomaavainen sisustuslisä.\nLaitan aina vieraille esiin juomavettä ja lasit. Pieni lautasellinen hedelmiä, hedelmäveitsi ja serviettejä antaa vieraalle mahdollisuuden väli-, ilta - tai yöpalaan omassa rauhassa. Myös muu naposteltava, kuten pähkinät, suklaa tai myslipatukat ovat huomaavaista.\nLaita vieraalle tarkoitetut pyyhkeet esiin huoneeseen: varaa jokaiselle vieraalle oma kylpypyyhe, kasvopyyhe ja pesulappu (joissakin maissa kaikki käyttävät pesulappuja suihkussa). Jos mahdollista, osta vierasvaraksi hyvät pyyhkeet ja pidä ne erillään; ainakin meidän perheessä omassa käytössä olevat pyyhkeet ovat satojen pesukertojen jälkeen aika ankeita tuomaan luksustunnelmaa.\nNäytä vieraalle mistä löytää kahvia tai teetä. Aloitan itse aamuni kupillisella teetä, joten kerron aina yövieraille, että keittiöön voi mennä aamulla heti herättyä hakemaan juotavaa, ei tarvitse odottaa katettua aamupalapöytää. Laitan keittiöön vedenkeittimen viereen tarjottimelle kahvia, teevalikoiman, sokeria, hunajaa, teelusikoita, kuppeja ja näytän mistä löytyy maito. Jos kaiken tämän saa esille vierashuoneeseen, upeaa! Useimmissa kodeissa vedenkeitin ja muut tarvikkeet mahtuvat vain keittiöön.\nAseta esiin tarvikkeita, joita jokainen tarvitsee ja jotka voi unohtua matkustaessa. Riippuen kodin mahdollisuuksista, nämä voi jättää näkyville pesuhuoneeseen, vessaan tai vierashuoneeseen.\nHammasharja ja –tahnaa\nNeutraali shampoo, hiustenhoitoaine\nVanupuikkoja, vanulappuja, pumpulia\nTarkista, että vessassa on puhdas käsipyyhe, roskakori, paljon vessapaperia ja käsisaippua.\nTekemällä oppii ja paras tapa olla hyvä isäntä on kutsua paljon vieraita kylään. Lähestyvät loma-ajat antavat hienon mahdollisuuden osoittaa vieraanvaraisuutta perheelle ja ystäville. Mitkä ovat olleet unohtumattomimmat kokemuksesi kyläillessä?\n“Decorative Tray With Book,tea Set And Flower On The Bed” by WorldWideStock\n“Classic White Lamp Style With Vase Of Flower On Wooden Grey Tabl…” by khongkitwiriyachan\n“Morning In Bedroom” by winnond\n“Towels On Bed And Stucco Wall” by winnond\n“Mini Home Spa Set” by sirirakphotos\nSisustaminen osana itsetuntemusta\nEtsiessäni vinkkejä ja kuvia rauhallisen kodin luomiseen törmäsin Gretchen Rubinin kirjaan Happier at Home. Luin alkuvuodesta Rubinin kirjan The Happines Project, jossa hän kuvailee vuoden kestänyttä onnellisuusprojektiaan. Happier at Home jatkaa saman asian tiimoilta, mutta nyt Rubin keskittyy onnellistamaan kotielämää.\nRubin keskittyy sekä kodin ulkonäköön että perheen sisäisiin suhteisiin, jotka ovat molemmat tärkeitä kodin asukkaiden onnellisuutta mitattaessa. Kirjan ansioita ovat useat lähteet, joista on ammennettu viisauksia ja oivalluksia. Samoin kirjailijan omat kokemukset ja kommellukset tuovat aiheen elävästi lähelle lukijaa.\nRubin painottaa, että asiat, jotka tekevät toisia onnelliseksi, eivät välttämättä tee sinua onnelliseksi. Ja päinvastoin. Vaikka kodin sisustuksessa voi olla yleisiä totuuksia, jotka luovat rauhallisen ilmapiirin, ne eivät välttämättä pidä paikkaansa sinun kohdallasi. Tai ehkä löydät erilaisen tavan ilmaista sitä.\nEsimerkiksi Rubin halusi sisustaa pikkuruisen toimistohuoneensa rauhalliseksi ja kauniiksi. Hän tiesi, että luonto on rauhoittavaa, mutta kotitoimiston ikkunasta näkyi vain taloja.\nSen sijaan, että olisi ostanut seinälle maisemakuvan, jota hän harkitsi, Rubin alkoi miettiä huoneita ja yksityiskohtia, joista hän erityisesti piti. Hän huomasi, että on aina ihaillut maalattuja seiniä ja huonekaluja. Niinpä hän tilasi toimistonsa seinälle kauniin kukkaköynnösmuraalin, joka saa hänet onnelliseksi joka kerta, kun hän astuu huoneeseen.\nToisaalta tutkimuksissa on tullut selväksi, että leikkokukat huoneessa alentavat stressiä ja nostavat hyvinvointia. Silti Rubin ei osta koskaan kukkia kotiin – se ei vain ole hänen tyylinsä.\nRauhallisen kodin luominen on prosessi, jossa tunnustellaan omia mieltymyksiä ja kärsivällisyys on valttia juuri oikeiden ratkaisujen löytymisessä. Kauneimmat kodit eivät jäykästi kopioi sisustustrendejä, vaan heijastavat asukkaittensa ajatuksia, mielenkiinnon kohteita ja rakkauksia.\nSamoja periaatteita löydän hengellisen kypsyyden tiimoilta. Hengellinen aikuisuus vaatii itsetuntemusta ja Jumalan tuntemista. Se on prosessi ja se vie aikaa. Mutta mitä paremmin opimme tuntemaan Jumalaa, sitä paremmin opimme tuntemaan itseämme. Samoin kun olemme rehellisiä ja avoimia oman itsemme suhteen, voimme oppia lisää Jumalasta.\nKodin sisustaminen osa itsetuntemusta. Teetkö sisustusratkaisuja seuraamalla muiden esimerkkejä? Muistan, kun yhteen aikaan puhuttiin blogimatosta; tämä mustavalkoraitainen matto näkyi useamman bloggarin kotona (kirjoita hakusanaksi blogimatto ja näet mitä tarkoitan). Etsiessään sisustustyyliään moni hankkii suosittujen bloggaajien esittelemiä tavaroita. Kun ei tunne itsään, voi kokeilla eri asioita, joista muut pitävät. Kokeilemalla voi löytää oman sisustusrakkauden.\nOlen saanut monta ideaa ja inspiraatiota kanssasisustajilta. Silti haluan, että kotimme on juuri meidännäköinen. Ja tottakai realistisuus vaikuttaa sisustukseen: joskus ei vain voi hankkia kotiin juuri sitä, mitä haluaisi. Joskus on pakko elää ruman ja kuluneen muovilattian kanssa, tai katsella kylpyhuoneen kamalia kaakeleita.\nElämä ei tule koskaan olemaan täydellistä. Täydellistä kotia ei löydä kuin kuvastoissa. Mutta kodin yleisilme ja ilmapiiri voi olla rauhallinen ja rentouttava. Kun perhe panostaa kotiinsa, se kertoo jotain heistä: me arvostamme itseämme, arvostamme kotiamme ja arvostamme vieraita ja ystäviä, jotka tulevat meille.\nOsa kodinsisutamisen matkaa on inspiraatiokuvien kokoaminen. Nuorena leikkasin sisustuslehdistä itseäni miellyttäviä kuvia - nykyään Pinterest sallii kauniiden kuvien säilyttämisen yhdessä paikassa yhdellä klikkauksella.\nLöytyykö inspiraatiokuvissasi yhteinen teema? Tyylit, muodot, tekstuurit, tunnelmat, värit ovat kaikki tärkeitä osia. Voi olla, että käytät samoja periaatteita pukeutumisessakin!\nOn ihastuttavaa vierailla kodeissa, jonka omistajat kertovat: juuri tämän me päätimme tehdä, juuri näin halusimme sisustaa. He ovat yleensä onnellisia ja tyytyväisiä elämäänsä muutenkin. He ovat pystyneet tekemään päätöksiä oman kotinsa suhteen ja muuttamaan asioita, joista eivät pidä. Se pätee suurella varmuudella heidän elämänsä muillakin osa-alueilla.\nKun itsetuntemuksesi kasvaa, muiden valinnat ja mielipiteet eivät enää vaikuta sinuun. Pystyt valitsemaan asioita kotiisi, jotka tuovat sinulle iloa ja jotka kuvaavat juuri teidän perhettä. Ja sisustamisessa on se hyvä puoli, että aina voi muuttaa mieltään ja laittaa uusiksi!\nOma sisustystyylini on muuttunut vuosien varrella. Onneksi! Samoin itsetuntemukseni on kasvanut (onneksi!). On ihanaa huomata, miten oma tyyli alkaa löytyä ja varmuus valita on suurempi; vaihtoehtoviidakko ei enää aiheuta ahdistusta vaan löydän nopeammin oman tyylisen vaihtoehdon.\nOletko huomannut samoja asioita kodissasi ja elämässäsi?\n“Colorful Flower In White Flower Pot” by sirirakphotos\nLabels: Kodinhoito, Käytännön vinkkejä\n10 tapaa luoda rauhallinen ja rentouttava koti\nKoti on paikka, jossa haluamme rentoutua. Työpaikalla, koulussa ja harrastuksissa elämänsyke on nopea, kohtaamme monia vaatimuksia ja stressaavia tilanteita. Vastapainona on koti, joka hoitaa ja ruokkii henkeä, sielua ja ruumista.\nTarvitsemme fyysistä tasapainoa. Lepoa ja työntekoa, unta ja liikuntaa. Myös hengellinen elämämme tarvitsee sosiaalisuuden ja aktiivisuuden tasapainoksi hiljaisuuden ja yksinäisyyden jaksoja. Kun koti on paikka, jossa voimme pysähtyä ja nauttia Jumalan läheisyydestä, se ruokkii hengellistä hyvinvointiamme.\nMiten siis luoda koti, jossa voimme rentoutua ulkoisesti ja sisäisesti?\nTästä aiheesta on kirjoitettu kokonaisia kirjoja. Siihen voi yhdistellä psykologiaa, orgaanisia valintoja ja sisustusratkaisuja. Jokaiseen ratkaisuun vaikuttaa lisäksi henkilökohtaiset mieltymykset ja hyvän elämän arvot. Rauhallinen koti koostuu siis monesta osasta.\nValitsin useista lähteistä 10 tapaa, joilla voit muuttaa kotiympäristöäsi rauhalliseksi:\n1. Tunteet esiin\nMillaisia tunteita haluat kokea, kun astut kotisi ovesta sisään? Mieti jokaiselle tilalle ilmapiiri, jota tuot esiin sisustusratkaisuin. Katsele sisustuskuvia ja kiinnitä huomiota reaktioihisi. Millaisessa paikassa rentoudut parhaiten? Mikä saa huoneen huokumaan rauhaa ja lepoa? Tunnista omat mieltymyksesi ja ala luoda kodistasi rauhan tyyssijaa.\nVaikka et asuisikaan unelmakodissa, jossa on upeita arkkitehtuurisia yksityiskohtia, on mahdollista luoda turvaisia nurkkauksia ja avarampia tiloja rentoutumiseen. Et voi välttämättä siirtää seiniä nykyisessä kodissasi, mutta väreillä voit vaikuttaa huoneen tilantuntuun huomattavasti, siispä seuraavaan kohtaan.\nVärit vaikuttavat mielialaan ja saavat aikaan psykologisia reaktioita. On olemassa rauhoittavia värejä ja värejä, joita kutsun urheilukilpailuväreiksi. Väreillä voi muuttaa huoneen tuntua suuremmaksi tai pienemmäksi. Värit ovat ehkä helpoin tapa muuttaa kotia rauhalliseen suuntaan.\nYleisimmin rauhoittaviksi väreiksi mainitaan vaaleat siniset, violetit, harmaat ja vihreät värit. Samoin lempeä vaaleanpunainen tai persikka ovat päässeet tälle listalle. Suosittelen maalaamaan kodin seinäpinnat jollain näistä rauhallisen vaaleista sävyistä ja lisäämään voimakkaampia väripilkkuja helposti vaihdettavilla sisustustavaroilla, tyynyillä ja verhoilla.\nEnsimmäisessä omassa kodissani käytin reippaita värejä ja boheemeja ratkaisuja. Se sopi siihen aikaan. Nyt huomaan kaipaavani kodissakin harmoniaa ja rauhallisuutta, jota kirjavuus ja tavaroiden paljous eivät tuo. Vaikka boheemit sisustuskuvat saavat minut ihastumaan, en tosi paikan tullessa halua kotiini paljon värejä ja muotoja. Yleinen sääntö onkin, että kussakin huoneessa olisi 3-4 sisustusväriä.\nTässä artikkelissa on käyty läpi eri värejä ja niiden vaikutusta mielialaamme ja kodin ilmapiiriin.\n3. Symmetria miellyttää\nIhmissilmä kiinnittyy luontaisesti huomaamaan symmetriaa. Se on meitä alitajuisesti miellyttävä konsepti, olkoon se sitten luonnossa, taiteessa tai musiikissa.\nEhkä luonnollisin symmetrinen ratkaisu kodeissa on yöpöydät parivuoteen molemmin puolin. Siinä on läsnä symmetrian perusteet: suuri keskuspiste, joka kiinnittää huomion sekä sen molemmin puolin sängyn kokoon suhteutetut yöpöydät lamppuineen.\nKäytä symmetriaa eri paikoissa. Pitkän lipaston päälle voi laittaa kaksi lamppua, sohvan molemmin puolin pikku pöydät ja verhot laskeutuvat ikkunan molemmin puolin. Symmetriaa voi käyttää myös talon ulkopuolella: laita ulko-oven molemmin puolin vuodenaikaan sopivat istutusruukut kasveineen. Onko kotonasi muita kohtia, jotka hyötyisivät symmetrisyydestä?\nTässä linkissä on kauniita kuvia sisustussymmetriasta.\n4. Huonekalujen sijoittelu\nStressin laukaisee suuri määrä visuaalista ärsykettä, koska aivot tekevät koko ajan työtä yrittäessään päättää pitääkö asioihin reagoida vai ei. Turhan tavaran karsiminen rauhoittaa tutkitusti kodin ilmapiiriä. Usein kotiin on lisätty tavaraa ja huonekaluja pikkuhiljaa, joten on edes vaikea tietää, onko koti liian täysi. Liian ahtaasti sekä liian harvaan asetetut huonekalut tekevät tilasta rauhattoman – kokeile eri järjestystä ja pidä huoli siitä, että huoneessa mahtuu kulkemaan mukavasti ja ovien lähellä on riittävästi tilaa.\nUsein joku huonekalu joutuu tavaroiden kerääntymispaikaksi. Raivaa se vapaaksi tästä taakasta ja ota se jälleen tarkoituksenmukaiseen käyttöön. Jos et käytä huonekalua, anna se eteenpäin. Vaikka kaunis huonekalu toisikin itsessään hyvää mieltä, viime kädessä liian ahdas koti on rauhaton.\nTästä linkistä löytyy ohjeita huonekalujen asettelemiseen.\nTässä on ohjeita oikean kokoisten huonekalujen ostamiseen.\n5. Vähennä koriste-esineitä\nRajoita koriste-esineiden määrää, koska se vähentää stressin määrää. Käytä niitä harkituissa kohdissa kuten lipaston päällä tai kirjahyllyssä ja jätä huoneeseen monta kohtaa, jossa niitä ei ole. Jos keräilet pieniä esineitä, keskitä ne tiettyyn kohtaan.\nSuosikkejani huoneen koristamisessa ovat kynttilät, kukkamaljakot/huonekasvit ja kirjat. Lisäksi pidän puueläimistä ja luonnosta kerätyistä kävyistä, simpukoista, oksista tai kivistä.\nKoriste-esineiden asettelussa muista kolmen sääntö: esineet näyttävät parhaalta kolmen ryhmissä. Yleensäkin pariton kukumäärä miellyttää silmää paremmin kuin parillinen määrä.\n6. Luonto rauhoittaa\nEräässä tutkimuksessa todettiin, että luontonäkymä sairaalahuoneen ikkunasta auttaa ihmisiä paranemaan nopeammin ja tarvitsemaan vähemmän kipulääkkeitä. Luonnolla on elämän laatua parantava kyky. Luontonäkymät ikkunasta rauhoittavat kotia ja kauniin maiseman äärellä on hyvä viettää aikaa. Onko sinulla jo mukava tuoli ikkunan äärellä, jossa voit rentoutua?\nHuonekasvit tuovat luonnon niihinkin koteihin, joissa ei kauniita maisemia ole. Kasvit tuovat kotiin uuden elämän toivoa, kasvua ja happea! Luontoa voi olla myös puun, kiven ja muun luonnonmateriaalin käyttäminen kodissa. Maisemakuvat seinällä auttavat myös. Ja käytä ikkunaa auki, niin saat nauttia raikkaasta ilmasta ja luonnon äänistä kotonasi.\n7. Valaistus on tärkeää\nHarva huone on edukseen vain pelkän kattolampun valossa. Emme myöskään rentoudu liian kirkkaassa tai liian pimeässä huoneessa. Mieti jokaiseen huoneeseen erilaisia valaistusmahdollisuuksia.\nKäytä pöytä- ja seinälamppuja, ikkunavaloja, lednauhavaloja ja jalkalamppuja luomaan tunnelmaa huoneeseen. Joskus valokytkimeen asennettava himmennin riittää säätelemään huoneen valaistusta eri tilanteiden mukaan. Muista myös hyvä valaistus paikoissa, joissa luet tai teet tarkkuuta vaativaa työtä, kuten keittiö tai työpöytä.\n8. Poista negatiivisia esineitä\nKodin eri esineet muistuttavat meitä ihmisistä, tilanteista ja kokemuksista. Osa esineistä saa hymyn huulille, osa nostaa esiin stressiä. Laita kotoasi pois esineet, jotka nostattavat negatiivisia tunteita ja stressitasoa. Et ole kenellekään mitään velkaa, eikä edes lahjaksi annettuja esineitä tarvitse säästää, jos niistä tulee paha mieli.\nHuomasin tämän, kun eräs kodin esine toi mieleen stressaavan ihmissuhteen. Annoin sen lopulta pois ja myös negatiiviset muistot vähenivät. Pidä omassa kodissasi esineitä, joista nautit ja jotka saavat sinut hyvälle tuulelle ja rentoutumaan. Laita esiin kuvia tärkeistä ihmisistä ja mukavista muistoista.\n9. Elävä tuli\nLuonnolliset elementit kuten valo, vesi ja tuli ovat rentouttavia. Luin jostain, että keskustelut ovat syvempiä elävän tulen äärellä. Tulen laittaminen saunaan tai takkaan on itsessään rentouttava kokemus, kun sen tekee ajatuksella ja nauttien. Liekkien tuijottaminen rentouttaa ja perhe kerääntyy takkatulen ääreen viettämään yhdessä aikaa.\nMinulla ei ole takkaa, mutta laitan usein kynttilöihin tulen. Tämä on mukavampaa nyt kun lapset ovat kasvaneet eikä tarvitse vahtia taaperoa ja kynttilää. Kynttilöiden lepatus on rentouttavaa. Kynttilän sytyttämisestä voi tehdä tärkeän osan hartaushetkeä tai perheen rutiineja, kuten Adventtikynttilät joulun alla tai aamiaispöydässä oleva kynttilä.\nMusiikilla on voimakas vaikutus mielialaamme. Reipas musiikki sopii kodin siivouspäivään ja aktiivisiin hetkiin. Rauhallinen musiikki auttaa rentoutumaan. Laitan aamulla usein hidasta ylistysmusiikkia soimaan. Kun tein sen ensimmäisen kerran, lapset pyysivät, että saisivat herätä musiikkiin joka aamu.\nEn ole suuri taustamusiikin ystävä, mutta olen käytännössä huomannut, miten se rauhoittaa kodin ilmapiiriä. Vaihtelen siis hiljaisuuden ja musiikin hetkiä... perhe-elämän äänekkyyden keskellä jokainen tarvitsee meluvapaata keidasta.\nMusiikki on myös hieno tapa virkistää rukoushetkiä. Olen huomannut, että ylistysmusiikki, virret ja hengellinen musiikki auttaa minua rukoilemaan pitempään ja musiikin soidessa ei haittaa vaikka rukoilee vähän äänekkäämminkin. Musiikilla on myös hoitava vaikutus, koskettavaa musiikkia kuunnellessa sielu lepää ja vahvistuu. Jumala on monta kertaa puhunut minulle musiikin kautta ja muistan elämästäni hetkiä, jolloin tietyllä laululla oli vahva merkitys.\nRauhallisen kodin luominen on prosessi. Asukkaiden tarpeet muuttuvat ja huoneita tai koteja vaihdetaan. Vauvat kasvavat ja siirtyvät omiin sänkyihin ja omiin huoneisiin. Joku etsii unelmiensa sohvaa vuosikausia ja toinen kokeilee eri sisustustyylejä ennenkuin päätyy lopulliseen ratkaisuun.\nJos ajatus sisustuksen muuttamisesta tuo stressiä, muista, että sisustamisessa voi pikkuhiljaa siirtyä haluamaansa tunnelmaan. Aivot raksuttavat sisustuspulmiin ratkaisuja alitajunnassa ja yhtäkkiä huomaatkin, että nyt olet valmis muuttamaan jonkin kohdan kodissa. Tämä vie aikaa, ja se on hyvä juttu seesteistä elämää etsiessä. Hiljaa hyvä tulee!\nMillaiset asiat kotonasi saavat sinut rentoutumaan parhaiten? Oliko listalla sinulle uusia asioita? Itse hoksasin symmetrian merkityksen uudella tavalla. Listalle olisi myös voinut lisätä tuoksut, joilla voi olla suuri merkitys rentoutumisessa sekä taide, jonka merkitystä elämän nauttimisessa ei pitäisi aliarvioida.\n“Wooden Rocking Chair On Front Porch” by khongkitwiriyachan\n“Natural Soap Bar On Wooden Soap Dish” by sirirakphotos\n“Pink Color Lamp On Wooden Side Table” by khongkitwiriyachan\n“Led Tv On Concrete Wall With Wooden Furniture In Living Room” by noreefly\n“Small Plant Pot Displayed Beside The Window” by nalinratphi\n“Abstract Warm Light On Wall” by nalinratphi\n“Cozy Home Fireplace” by artur84\n“Beautiful Girl Listening To Music With Tablet On Sofa At Home” by nenetus


Haku - Heikki Niskakangas | HS.fi\nVerotuksen progressiota tulee loiventaa\n9.9.2017 2:00 Koulutetun työvoiman intoa jäädä Suomeen olisi kannustettava korkeita rajaveroasteita alentamalla.\n8.3.2017 10:52 Takauskorvausten kasvun syytä ei ole ilmoitettu julkisuuteen. Käytännössä on selvää, että tärskyn takana on brasilialaisen Oi-teleoperaattorin ajautuminen velkasaneeraukseen.\n9.2.2017 11:17 Listaamattomien yhtiöiden huojennettu osinkoverotus nousisi 3,6 prosenttiyksikköä, mutta samalla huojennettuja osinkoja saisi nostaa ilman ylärajaa, ylijohtaja Terhi Järvikareen työryhmä linjaa.\n26.10.2016 9:29 Anttilan konkurssi heikensi Tokmannin myyntiä, mutta tarjoaa mahdollisuudet nopeampaan kasvuun.\n24.10.2016 2:00 Ansiotta saatu omaisuus antaa ansiotonta etumatkaa. Siksi perintöä kelpaa verottaa.\n26.9.2016 19:13 Uutuuskirja kertoo, miten tunnetut yritykset ja tuotteet saivat nimensä.\n31.8.2016 16:35 Pääpaino on osaamisen ja aineettomien investointien verotuksessa. Toimenpide-ehdotukset annetaan hallitukselle jo tammikuun lopussa.\n12.8.2016 2:00 Tehoton pääoman käyttö alentaa taloudellista kasvua, totesi Heikki Niskakangas (HS Mielipide 10.\n27.8.2015 14:57 Viron yhteisöveromalli ei ole Suomessa realistinen, totesi Aalto-yliopiston yritysjuridiikan professori Heikki Niskakangas Talouden puolustuskurssilla. Kurssilla asiantuntijat ja kansanedustajat ruotivat Suomen yritysverotusta.\n27.8.2015 14:40 Aalto-yliopiston yritysjuridiikan professori Heikki Niskakangas arvioi Helsingin Sanomien ja Aalto EE:n järjestämällä taloudenpuolustuskurssilla, että alhainen yhteisöverokanta laskee investointikynnystä ja houkuttelee yritysvoittoja Suomeen.\n27.8.2015 9:11 Mitä kansanedustajat ajattelevat verotuksesta? Jos verotusta lasketaan, onko tärkeämpää laskea työn verotusta vai yritysten verotusta? Professori Heikki Niskakangas johdattelee päättäjät verokeskusteluun Taloudenpuolustuskurssilla.\n26.8.2015 2:00 Kansanedustajat, taloustutkijat ja yrityspäättäjät kokoontuvat Finlandia-talolle\n9.5.2015 2:00 Sipilä, Soini ja Stubb lähtevät neuvotteluissa siitä, että taloutta pitää sopeuttaa kuudella miljardilla eurolla. Säästöjen kohteet ja ajoitus ovat auki.\n8.5.2015 15:19 Hallitusneuvotteluihin osallistuvat puolueet kertoivat perjantaina päässeensä sopuun yhteisestä näkemyksestä Suomen talouden tilasta.\n12.4.2015 2:00 Valtion rahoitusyhtiön riskit kasvavat ja sen tuloksellisuutta pidetään kyseenalaisena\n14.3.2015 2:00 Yhtiön mukaan Unkari-tapauksen toisinto ei uhkaa sen Pyhäjoki-hanketta\nHanna Arvela suuttui veronkiertoon – ja teki aiheesta satiirisen sarjakuvaoppaan\n18.2.2015 17:35 Hanna Arvelaa sapetti suomalaisen yhteiskunnan eriarvoistuminen, joten hän teki aiheesta sarjakuvakirjan ja pisti sen vapaaseen jakoon.\n7.2.2015 2:00 Yhdysvalloissa ja Britanniassa hallitukset yrittävät suitsia suuryritysten aggressiivista verosuunnittelua\n28.12.2014 2:00 Perintöveroa vaaditaan jälleen poistettavaksi vedoten siitä yrityksille sukupolvenvaihdoksissa aiheutuviin vaikeuksiin. Perintöverotus nimenomaan yrityksen tai maatilan sukupolvenvaihdoksissa on kuitenkin varsin lievää. Kuten valtiovarainministeri Antti Rinne (sd) totesi taloussivuilla (HS 24.\nLisääkö Viron veromalli investointeja?\n14.12.2014 2:00 Professori Heikki Niskakangas osoittaa, miksei Viron veromalli sovellu Suomeen (HS Vieraskynä 12. 12.). Perusteluista kuitenkin puuttuu tärkein: onko verotusmalli lisännyt yritysten investointeja? Virossa nimittäin yritysten osinkoja verotetaan mutta ei omaan yritykseen sijoitettuja voittoja.\n12.12.2014 1:59 Valtiolla ei ole varaa suuriin veromenetyksiin, eikä EU välttämättä edes sallisi Viron mallia Suomelle.\nPienpanimoiden myynti nousee kohisten Yhdysvalloissa – Suomi laahaa perässä\n25.11.2014 8:44 Pienpanimoiden oluiden myynti on Yhdysvalloissa ohittanut perinteikkään Budweiser-oluen myynnin, kun taas Suomessa pienpanimoista ei ole kilpailemaan isojen olutmerkkien kanssa.\n4.11.2014 2:00 Peliyhtiön omistajien takana tulolistalla keikkuivat tutut mahtisuvut. Joukossa oli vain vähän naisia.\n11.7.2014 5:39 Matti Vanhanen, the executive director at the Finnish Family Firms Association, and Heikki Niskakangas, a professor of tax law at Aalto University, are yet again at loggerheads over inheritance tax, YLE reports.\nVanhanen ja professori jatkavat perintöveropainia: "Ei voisi pahemmalla tavalla perheyrittäjiä ivata"\n8.7.2014 12:08 Perheyrittäjien toimitusjohtaja Matti Vanhanen ja Aalto-yliopiston vero-oikeuden professori Heikki Niskakangas ovat jälleen vahvasti napit vastakkain perintöverosta, kertoo Ylen uutiset.


Livetolla olemme päässeet paneutumaan tapahtumajärjestäjien sielunmaailmaan, ja ennakkomyynnin suunnittelun tärkeyteen. Keräsimme muutaman vinkin aiheeseen liittyen ja haluammekin muistuttaa, mitä olisi järkevää ottaa huomioon ennen kuin lipunmyynti aloitetaan. ”Suunnittele mitä teet ja tee mitä suunnittelet” aforismi pätee tähän yhteyteen enemmän kuin hyvin. Ennen vinkkejä on vielä hyvä muistuttaa siitä että tapahtumien menestys lähtee aina hyvästä tapahtumasisällöstä. Eli pelkästään näillä vinkeillä ei tapahtumasta saada menestynyttä.\nYleisin tapa on keksiä 1-3 lippukategoriaa ja laittaa ne myyntiin kerralla, ottamatta lainkaan kantaa esimerkki aikajänteen mukaan muuttuvaan hinnoitteluun tai alennuskampanjoihin. Lippukategorioissa voidaan ottaa esimerkiksi eläkeläiset, työttömät, varusmiehet, opiskelijat, lapset ja ryhmät huomioon. Kuulostaako tämä tutulta?\nMyyntistrategiasta kannattaisi kuitenkin tehdä edes kevyt versio tukemaan tapahtumasi viestintää sekä osakokonaisuudeksi tapahtuman tarinaa. Tapahtumat ja näiden menestys perustuu kuitenkin pitkälti tunnepohjaisiin asioihin ja hinnoittelun ja myynnin kehityksellä sinne saa helposti systemaattista hyvää sisältöä. Suosittelemmekin käyttämään lippujen myynnissä dynaamista hinnoittelua. Tämä tarkoittaa sitä, että lipun hinta nousee aina tietyn ajanjakson jälkeen tai tietyn hintaista lippua myydään esimerkiksi vain 50 kpl. ”Enää 1 päivä aikaa ostaa liput early bird -hintaan” on helppo esimerkki kulmasta, mikä saa osan asiakkaista pohtimaan että pitäisikö ne liput nyt sitten heti ostaa pois?\nMikäli tapahtumasta ei luoda mielikuvaa että lippuja EI ole rajattomasti, sitä useampi kuluttaja siirtää ostopäätöstään lähemmäksi tapahtumaan, joka puolestaan aiheuttaa tapahtumajärjestäjälle sydämen tykytyksiä. Joten vahva suositus on katsoa nämä asiat läpi vähintään pintapuolisesti.\nEnnakkomyynnin aloitus tulisi nähdä jopa pienimuotoisena seremoniana, sillä moni hieno asia kiteytyy siihen hetkeen kun monen kuukauden pohjatyö saadaan päivän valoon, ennakkomyynnin alkamisen muodossa. Mikäli somekanavasi ovat olleet aktiivisia tähän päivään saakka, niin miksi et hyödyntäisi niitä myös ennakkomyynnin aloittamisen rummuttamiseen? ”2 päivää ja kaikkien odotus palkitaan” on esimerkki siitä mitenkä asia voidaan hieman ylilyövään sävyyn tuoda esiin.\nKuluttajille kannattaa nimenomaan luoda hyvissä ajoin sitä mielikuvaa, että jotain suurta ja hienoa on tulossa myyntiin ja sitä hetkeä ei välttämättä kannata ohittaa. Lipun ostaminen on kuitenkin pitkälti fiilikseen perustuva asia, joten luo mahdollisimman hyvä fiilis ihmisille tapahtumastasi ennen kuin liput ovat myynnissä. Hyviä elementtejä tämän luomiseen ovat sisällöllisesti rikkaat videot ja kuvat. Mitä enemmän kieliposkella ja pilke silmäkulmassa näitä pystyy tekemään, sitä persoonallisempi sisältö yleensä on.\nTärkeänä osana ennakkolipunmyyntiä ovat eri ale -ja kampanjatarjoukset. Harvalla tapahtumalla on niin hyvä status ettei näitä tarvittaisi. Kampanjoilla on helppo tarttua ajankohtaisuuksiin sekä näiden siivellä luoda myynninedistämistä tapahtumallesi. Esimerkiksi äitienpäivä, joulu, ystävänpäivä ja valmistujaiset ovat helppoja esimerkkejä juhlateemoista, joiden yhteyteen on helppo luoda omia tarjouksia perustellusti. ”Äidille uusia elämyksiä”, ”Tunnelmallisin joululahja pukinkonttiin” ovat kulmia, joilla asiaa voidaan lähestyä.\nHauskat kampanjat myös rikastuttavat samalla tapahtumasi sisältöä sekä luovat mielenkiintoista markkinointi ja viestintää. Kampanjoiden menestystä edesauttaa rajojen asettaminen: kuinka pitkään kampanja on voimassa ja kuinka monta lippua on ylipäätään saatavilla kyseiseen kampanjahintaan. Jos kampanjasi ei ole haluttava ei se myöskään tule myymään.\nAlennuksien suhteen kannattaa olla tarkkana ja suosittelemmekin harkitsemaan niitä pääasiassa yhteistyökumppanien mukaan saamiseksi. Suuret kaupan alan toimijat ovat monesti mukana tapahtumissa siten, että heidän omalle asiakaskunnalleen voidaan luoda kohdennettuja markkinointikampanjoita esimerkiksi alennuskoodien muodossa. ”Nyt S-etukortilla 5 euron alennus pääsylipuista” on esimerkki siitä mitenkä tämä voitaisiin käytännössä toteuttaa. Monet yritykset haluavat luoda omalle kanta-asiakaskunnalleen tarjouksia ja etuja mitä muut eivät saa, joten kannattaa rohkeasti käyttää mielikuvitusta ja miettiä mitkä yritykset voisivat olla sinun tapahtumasi yhteistyökumppaneilta.\nEdellä mainittujen toteuttamisessa kannattaa muistaa systemaattisuus sekä järkevä esiintuonti. Joskus tapahtumien pääsylippuja näkee kovassa alessa ”kaksi yhden hinnalla” juuri ennen tapahtuman H-hetkeä ja syy tähän on hyvin yksinkertainen, ennakkomyynti ei ole ollut menestys. Yleisimmin myynti ei toimi mikäli sitä ei ole nimenomaan suunniteltu. On ymmärrettävää miksi tämmöisiäkin näkee, mutta kannattaa muistaa myös kolikon toinen puoli, eli se mitä ne ihmiset ajattelevat jotka ovat saattaneet ostaa pääsyliput hyvissä ajoin täyteen hintaan. Asiakastyytyväisyys on kuitenkin merkittävässä roolissa tapahtuman tulevaisuuden kannalta.


Inspections – Tarkastukset ohjelmistokehityksessä\nKoulutus tähtää ohjelmistokehityksen laadun varmistamiseen tarkastuksia (inspections) käyttäen. Tarkastuksilla pyritään havaitsemaan mahdollisimman aikaisessa vaiheessa tuotekehityksessä tuotteen tekemiseen liittyvässä dokumentaatiossa olevat virheet.\nTarkastukset on monissa alan tutkimuksissa todettu yhdeksi kustannustehokkaimmista tavoista parantaa tuotekehityksen laatua ja toimintaa: panostus tarkastuksiin on tuottanut 4-30 -kertaisen tuoton kustannussäästöinä (Tom Gilb, Dorothy Graham: Software Inspection, 1993).\nKurssi tarjoaa käytännön menettelytapoja mm. CMMI ja SPICE mallien vastaavien prosessialueiden toteutukseen.\nTarkastusten tavoitteet ja hyödyt\nTarkastukseen liittyvät peruskäsitteet\nTarkastuksen suunnitteluvaihe ja aloituskriteerit\nLöydettyjen virheiden korjaus\nKurssi sisältää useita käytännön harjoituksia, kurssilaiset voivat halutessaan (suositeltavaa) käyttää harjoituksissa omia dokumenttejaan\nLaadunhallinasta ja laadunvarmistuksesta vastaavat henkilöt (tarkastusten vetäjät, johtohenkilöt, projektipäälliköt, tuotekehityksen ammattilaiset, laatuihmiset, prosessien kehittäjät)\nKouluttaja: Tuomo Lalli\nTuomo Lalli, tietojenkäsittelytieteen FM Oulun yliopistosta, työskentelee vanhempana konsulttina K2 Quality Partners Oy:ssä. Ennen astumista nykyiseen työtehtäväänsä, Tuomo toimi Solid Information Technology Oy:n palveluksessa vastuualueenaan yhtiön ohjelmistotuotantoprosessien kehittäminen globaalisti. Tätä ennen hän työskenteli Nokian matkapuhelinyksikössä erilaisissa ohjelmistotuotannon prosessien kehittämis- ja laadunvarmistustehtävissä. Tuomolla on usean vuoden käytännön kokemus ohjelmistoprosessien määrittämisestä, kehittämisestä, kouluttamisesta ja mittaamisesta sekä ohjelmistotuotteen laadunvarmistuksesta erilaisissa liiketoimintaympäristöissä ja hän on ollut mukana lukuisissa CMM ja CMMI malleihin perustuvissa arvioinneissa ja prosessinkehitysprojekteissa sekä suurissa monikansallisissa yrityksissä että PKT sektorin yrityksissä..


Pitääkö minun käyttää vastaanotintani? Aloittaako Dexcom kierrätysohjelman anturin asettimille tuotteen julkaisun myötä? Mitkä ovat tärkeimmät Dexcom G5 Mobilen ja G6:n väliset erot? Mikä Dexcom G6 on? Onko tuote hyväksytty käytettäväksi lapsille? Onko Dexcom G6 saatavilla kotimaassani? Mitä osia uusi G6-järjestelmä vaatii toimiakseen? Miten kauan Dexcom G6 -lähetin toimii? Kuinka kauan voin käyttää anturia? Voiko anturin käynnistää uudelleen 10 päivän kuluttua? Voinko käyttää G6-lähettimen kanssa G5 Mobile -antureita? Entä muita G5 Mobile -osia? Onko hälytyksien ja varoitusten toimintaan tehty muutoksia? Käytön aloittaminen on hankalaa – mitä minun pitäisi tehdä? Käytän jo Dexcom-tuotetta. Voinko siirtyä käyttämään Dexcom G6:tta? Mistä tuotteen voi ostaa? Mihin voin asettaa G6-anturini? Miten jaan G6-glukoositietoni seuraajien kanssa? Mikä on anturin koodi ja mihin sitä käytetään? Pitääkö anturin koodi antaa joka kerta, kun aloitan uuden anturin käytön? Olen kadottanut anturini koodin. Mitä teen? Voiko G6-laitteen kalibroida? Toimiiko Dexcom CLARITY -ohjelmisto G6-tuotteen kanssa? Mitkä älylaitteiden käyttöjärjestelmät ovat yhteensopivia Dexcomin sovellusten kanssa? Mitä Dexcom CLARITY edellyttää tietokoneelta ja ohjelmistolta? Onko Dexcom CLARITY yhteensopiva sekä G4 PLATINUM- että G5 Mobile -alustojen kanssa? Tarvitsenko Dexcom-tilin, jotta voin käyttää Dexcom CLARITY -ohjelmaa? Miten tiedot jaetaan Dexcom-vastaanottimella? Miten voin tarkastella Dexcom STUDIOssa olevia aiempia tietoja? Miten tiedot jaetaan lääkärin kanssa? Kuinka vanhoja tietoja voin tarkastella? Näkyvätkö CGM-vastaanottimeen syöttämäni tapahtumat Dexcom CLARITY -ohjelmassa? Keneen tulisi ottaa yhteyttä, jos minulla on kysyttävää Dexcom CLARITY -ohjelmasta? Mistä saan Dexcom CLARITY -ohjelman käyttöoppaan paperiversion? Mitä AGP-raportti tarkoittaa? Mitä vähäisen käytön päivällä tarkoitetaan? Miten päivittäiset ja tuntitilastot lasketaan? Miten alueet määritellään alueella pysymisen aikaa mitattaessa? Miten Dexcom CLARITY mukautetaan? Mistä tiedän, milloin Dexcom CLARITY on päivitetty? Miten Dexcom CLARITY saa tietoni? Tallentaako Dexcom CLARITY vastaanotintani tai älylaitettani koskevia tietoja? Voiko Dexcom CLARITY -ohjelman kanssa käyttää sekä vastaanotinta että älylaitetta? Miten pääsen käyttämään Dexcom CLARITY -ohjelmaa? Voiko G5 hälyttää äänimerkillä, jos älylaitteeni on Äänetön-, Värinä- tai Ei saa häiritä -tilassa? Toimiiko G5, jos sovellus on kiinni? Miten saan näkyviin viimeisten 24 tunnin tiedot älylaitteelleni? Kuinka pian Dexcom tukee uusia käyttöjärjestelmäversioita niiden julkaisun jälkeen? Voiko Follow-ilmoituksissa käyttää äänimerkkiä, jos älylaite on Äänetön-, Värinä- tai Ei saa häiritä -tilassa? Miksi en saa ilmoituksia? Mitä minun pitäisi tehdä, jos Dexcom Follow -sovellus ilmoittaa, että ilmoitukset on poistettu käytöstä? Voiko Follow-sovellus hälyttää äänimerkillä, jos älylaitteeni on Äänetön-, Värinä- tai Ei saa häiritä -tilassa? Jos haluan vaihtaa älylaitetta, mitä minun pitäisi tehdä? Jos haluan vaihtaa älylaitetta, mitä minun pitäisi tehdä? Miksi trendinuolet puuttuvat? Miten voin kutsua seuraajia? Miten voin yhdistää G5-lähettimen laitepariksi älylaitteeni kanssa? Mitkä laitteet ja ohjelmistot ovat yhteensopivia Dexcom-sovellusten kanssa? Millainen takuu lähettimellä on? Miten kauan lähetin toimii? Miten voin ladata Dexcom G5 Mobile- ja Dexcom Follow -sovellukset?\nMikä on tila-alue? Miten voin näyttää Aloitus-näytön? Mitä toimintoja kukin painikkeista vastaa? Mitä eroa on toiminnoilla Sulje ja Pysäytä anturi? Millainen takuu vastaanottimella on? Lähettimen sarjanumeron syöttäminen Dexcom-vastaanottimeen Miten yhdistän uuden G5-lähettimen laitepariksi vastaanottimen kanssa?


Elämysmatkalla Lemmenlaaksossa ja Kellokosken sairaalamuseossa\nSuperhelle Suomen kesässä oli alkamassa, kun 16-henkinen Lahden eläkeläisten ryhmä lähti retkelle Lemmenlaaksoon 19.6. lauantaina. Kokoonnuimme aamulla 11 aikaan Lemmenlaakson parkkipaikalle. Elma-oppaamme Tiia oli suunnitellut luontoretken ohjelman avustajanaan Mikko. Eeva oli varannut runsaasti juotavaa varmistaakseen koko porukan juomapulloihin hellejuotavaa. Kahvia ja pullaa oli myös mukana odottamassa ryhmän saapumista kävelyetapin päätepisteeseen.\nLemmenlaakson ryhmä infotaulun luona\nNäin lahtelaiseläkeläiset saivat tuntuman Kerava-jokilaakson rehevyyteen – toisenlaiseen luontokemukseen kuin Salpausselän maisemissa. ”Järvenpään Lemmenlaakso on suomalainen sademetsä”, luonnehtii Retkipaikkasivusto aluetta. Olimme jakaneet ryhmälle etukäteen Lemmenlaakson luontopolkuoppaan sähköpostitse. Opasta selailemalla kävelemään lähtijät saivat infoa kasvillisuudesta, eläimistä ja maisemista sekä maiseman kehityksestä joenvarren rehevässä maisemassa.\nTiia reitin hyvin tuntevana määräsi tahdin kulkemalla letkan kärjessä. Mikko piti perää, varmistamalla, että kukaan ei eksy. Vaikka joukossa oli muutaman yli 85-vuotias, kaikki pysyivät mukana ja etenivät aikataulussa vajaan 3 km:n metsäretken toiseen päähän. Odottelin siellä porukkaa juomatäydennysten kahvin pullien, vesirinkeleiden ja keksien kanssa.\nKun tarjoilut oli nautittu, kuljetin polun toiseen päähän autonsa jättäneet kuljettajat hakemaan autojaan voidaksemme jatkaa Kellokoskelle nauttimaan lauantai brunssia Kinuskillaan. Ravintolan on Kellokosken ruukin alueella, missä saatat kohdata ainutlaatuisen urbaanin maaseutukahvila miljöön museomiljöössä.\nMuseo esitteli suomalaisen mielisairaanhoidon historiaa sellaisena kuin se näyttäytyi, Kellokosken sairaalan näkökulmasta. Sairaalan tunnetuin potilas oli Anna Lappalainen, Kellokosken prinsessa. ”Prinsessasta” on tehty kirja, elokuva ja musikaali. Huomattava osa porukasta oli nähnyt elokuvan, joten aito miljöö tallennettuna museoon palautti mielikuvat osalle tuttuun tarinaan. Opas saatteli ryhmämme Kellokosken prinsessan patsaalle Kellokosken kartanon hyvin hoidetulle puistoalueelle. Muistomerkin kerrotaan olevan maailman ainoa mielisairaalapotilaalle pystytetty muistomerkki.\nLahden Eläkeläisten Kellokosken Prinsessa-patsaalla\nKukin meistä lähti tyytyväisinä jatkamaan helteisen lauantai-illan viettoa tahoillensa tyytyväisinä ainutlaatuisesta kulttuuri- ja luontokokemuksesta kiitellen Tiiaa erinomaisesta lähimatkailuideasta. Taitaa olla niin, että tulemme sinne toistekin eläkeläisryhmän ja mahdollisten muidenkin uusia elämyksiä etsivien ryhmien kanssa.\neläkeläiset, elma, kellokoski, matkailu, ympäristö\n← Toisen koronakesän matkailuterveisiä Elmalta\nPoikkeus aukioloaikoihin →


Mikäli vastasit yllä mainittuihin kysymyksiin kyllä, lähetä Suomen Lemmikkikanit ry:lle näyttelyanomus!\nNäyttelyvastaavaan saat yhteyden vuonna 2020 osoitteesta katjajok @ gmail.com.\nNäyttelyt anotaan johtokunnalta sivuiltamme löytyvällä kaavakkeella, josta tulisi selvitä ainakin seuraavat seikat:\nNäyttelyanomukseen voi halutessaan kirjata myös tuomaritoiveet (tuomarilista löytyy toimihenkilöt -sivulta).\nSuomen Lemmikkikanit ry järjestää näyttelyihin:\nLemmikkikaninäyttely toisen tapahtuman yhteyteen\nVoit ottaa yhteyttä näyttelyvastaavaamme myös mikäli olet järjestämässä tapahtumaa paikassa, jonne mahtuisi myös Suomen Lemmikkikanit ry:n lemmikkikaninäyttely. Voit myös tässä tapauksessa täyttää näyttelyanomuksen.\nJärjestämme mielellämme muiden yhdistysten kanssa yhteisiä tapahtumia ja osallistumme osaltamme näyttelypaikan vuokrakuluihin.\nTuomarin etsiminen näyttelyyn\nNäyttelyvastaavamme auttaa tarvittaessa myös lemmikkikanituomarin hankkimisessa toisten yhdistysten näyttelyihin.\nJos järjestämästänne lemmikkikaninäyttelystä/pet-näyttelystä puuttuu tuomari, täytä tuomarihakemus.


Kirjapöllön huhuiluja: Järistyksiä: Riina Mattila\nJäristyksiä: Riina Mattila. WSOY 2018.\n"Tuhat ja yksi tarinaa nuoruudesta -kilpailun 2. palkinto\n"Kilpailun toiselle sijalle sijoitimme tekstin, joka kuvaa rakastumista sellaisella voimalla, herkkyydellä ja tarkkuudella, että lukija tuntee jokaisen värähdyksen omassa vatsanpohjassaan saakka." - Salla Simukka, kilpailuraadin jäsen" (WSOY)\nYöpöydän kirjat -blogin emännöimän Prideviikon lukutempauksen toisena sateenkaari-kirjanani toimii tämä Riina Mattilan Järistyksiä, joka on WSOY:n viimevuotisen kirjoituskilpailun satoa.\nJa miksi äiti sulki jatkuvasti silmänsä ja näki kiinni painuneiden silmäluomiensa takana jonkun ihan toisen.\nTytön, joka suostui pastellisävyihin ja kosmetologiaikoihin ja astui junasta lupaava pesäpalloilija perässään.\nEi koskaan minua.\nEi kertaakaan. (s. 64)\nJäristyksiä kertoo hyvin kauniilla, korumaisella kielellä Eelian kipuilusta identiteettinsä kanssa sekä ensirakastumisen järisyttävyydestä. Tämä on myös siinä mielessä niin sanottu kaapistatuloromaani, että tarina kietoutuu tuon ratkaisevan askeleen ympärille. Kirja on kuitenkin paljon muutakin. Päällimmäisenä minulle jää hyvin voimakas pahan mielen tunne Eelian ymmärtämättömistä vanhemmista, mutta toisaalta suuri helpotus siitä, että Eelia oppii tuntemaan sen, miltä tuntuu olla rakastettu ja lopulta myös vapaa.\nEelia on tuntenut itsensä erilaiseksi pienestä pitäen, eikä hän osaa määritellä, kumpaan sukupuoleen hän kuuluu. Sen hän osaa sanoa, ettei joulujuhlaan puettu mekko tunnu oikealta, eikä se, ettei hän saa pelata liikuntatunnilla jääkiekkoa, vaan ringetteä. Mattilan romaani avaakin lukijan silmät monelle seikalle, jotka vaikuttavat meistä sukupuolestamme tietoisilta ihan ookoilta, mutta jotka ovat hankalia muunsukupuolisille.\nKun kaikki keinut ovat varattuja ja sitä huomaa seisovansa yksin eri puolella pihaa kuin muut, ymmärtää maanpinnalla kaikessa olevan kyse rajoista. Kahlitsevista, muiden määräämistä rajoista, joihin minä en saanut itseäni mahtumaan, vaikka yritin kuinka. (s.13-14)\nEelia, ristimänimeltään Elisa, ei ole koskaan ollut vanhempiensa silmissä hyväksytty. He aavistavat, että heidän tyttärensä ei sovi heidän ajattelemaansa muottiin, mutta taistelevat kynsin hampain vastaan. Vanhempien takapajuisuus ja suvaitsemattomuus voi tuntua epäuskottavalta, mutta sitä se ei välttämättä ole. Toki välillä tuntuu, että Eelian vanhemmat on tiivistetty liiankin täyteen kaikkia niitä ennakkoluuloja, joita voi olla, mutta se tekeekin Eelian tarinasta entistä vahvemman. Eelia joutuu keräämään kaiken voimansa vanhempiensa seuralla, ja tämä aiheuttaa minussa lukijana kauheita epätoivon tunteita. Tekisi mieli mennä Eelian tueksi ja sanoa pari painavaa sanaa hänen junttivanhemmilleen.\nMä en oo teidän tyttö, en kenenkään tyttö, enkä koskaan tuu olemaankaan. (s. 107)\nKirjan kerronta on hyvin kaunista, unenomaista. Eelian ja Islan rakkaus on kuvattu hyvin tunteikkaasti ja yksityiskohtaisesti, mutta juuri se, mikä minulle on aina tärkeintä - ensisuudelma - on harmillisesti kuvattu ohimennen hätäisesti. Seksikuvaukset ovat sopivan graafisia ja herkkiä, niistä välittyy aitous.\n"Mä vaan huomasin sut eri tavalla kuin ketään niistä toisista" (s. 41)\nKirjassa hyvin tärkeässä osassa oleva henkilö, Eelian kämppäkaveri Karhu jää harmillisen etäiseksi, ja kirjan lopussa oleva outo huomionhakukohtaus mietitytti minua. Karhu hyppää kirjan sivuille jotenkin äkkiarvaamatta ja joudun selaamaan taaksepäin, että kuka ihme hän onkaan. Mielestäni Eelian ja Karhun tutustumisen olisi voinut kuvailla alkuun tarkemmin. Heidän ystävyytensä on kuitenkin hyvin vahvaa ja toisiaan pönkittävää.\nTarina päättyy Eelian ratkaisevaan askeleeseen, mutta sen aiheuttamia seurauksia voi lukija vain arvuutella. Jatko-osalle voisi olla tilausta, mutta toisaalta tarina voisi jäädä tähänkin pisteeseen.\nValoa valoa valoa; Vilja-Tuulia Huotarinen\nKirja ei kuulu sarjaan\nLähettänyt Heidi P klo 20.15\nTunnisteet: 4, erilaisuus, HLBTQ, muunsukupuolisuus, nuoret, nuoret aikuiset, perhesuhteet, Prideviikonlukutempaus, romantiikka, sateenkaari, seksi, suomalainen, tyttörakkaus, WSOY, YA-haaste18, yksittäinen teos, ystävyys